
(Quom nuper M. Tulli Ciceronis orationes nouae editionis parandae causa 
maiore cura et diligentia recognoscerem, illam autem orationem; quae est 
pro A. Caecina apud recuperatores a Cicerone habita, etiam auditoribus 
meis enarrarem, factum est, ut nonnulli loci in ceteris orationibus, plures 
etiam 1n hac Caeciniana oratione a me iam melius constitui posse uiderentur, 
quam antea aut a me 1pso aut ab aliis erat factum, itaque quae ex haoc ipsa 
oratione commemoratione digniora esse uideantur 1àm hoc libello academico 
sententia est breuiter exponere. Instituam autem hoc ita, ut potissumum Io. 
Georg. Daiteri, qui huius saeculi anno LIV., et C. E. Kayseri, qui anno huius 
saeculi LXII. hanc orationem edidit, curas in emendanda hac oratione po- 
sitas respiciam. 

Ac primum quidem c. 1. &. 1. Baiterus ac Kayserus Ciceronis quae se- 
quuntur verba sic nuper constituerunt: werum et illud. considerati hominis. esse 
putauit, qua de re iure disceptari oporteret, armis non contendere, et hoc constantis, 
quicum wi et armis certare noluisset, eum ture dudicioque superare, Quibuscum 
ego ita dissentio ut decertari potius quam disceptari scribendum esse existu- 
mem his argumentis ductus. In libris exceptis codicibus Tegernseensi et 
Erfurtensi omnibus legitur decertari, in his autem libris, quos modo excepi, 
non habetur id ipsum quod Graeuius primum coniecit disceptarz, uerum de- 
ceptari, ut in codice archetypo DECERTARI exesa parte Rh litterae scriptum 
fuisse uideatur, qua re scriptura discrepans quae in libris est facile explicari 
potest. Ita iis satis factum esse opinor, quiin emendandis ueterum scriptorum 
libris rem ad artem et certa praecepta reuocare consueuerunt. Uerum tamen 
Daiterus tres Ciceronis locos ita commemorauit quasi iis efficeretur zure dis- 
ceptari potius quam zure decertari hic scribendum esse, qua in re uir doctissimus 
uehementer falli mihi uidetur. Protulit autem hos locos, Accus. I1. 15, 38. Hera- 

clius — postulat, ut sibi cum palaestritis, hoc est, cum populo Syracusano aequo 
iure disceptari liceat, quo loco nihil aliud. efficitur nisi hoc, de quo nemo um- 
quam dubitauit, suo loco Zure disceptare dici posse, non efficitur Zure decertare 
dici non posse. Id uero recte dici alter locus, quem Baiterus attulit, plane 
ostendit, pro Cn. Plancio 96, 87. sed. erat non ture, non legibus, non disceptando 
decertandum, quibus in uerbis haec ipsa locutio éure decertare una. cum locu- 
tionibus legibus decertare et disceptando decertare consociata est. "lertius locus, 
quem Daiterus protulit, ex eodem fere genere est lib. de officiis I. 11, 34. nam 
quom sint duo genera decertandi, unum per disceptationem, alterum per uim., quo 
quidem loco hocipsum efficitur decertari non solum per uim posse, uerum 
etiam per disceptationem, id est sententiis ab utraque parte dictis argu- 
mentisque prolatis, id quod multis etiam alis locis facile probari potest, 
ueluti lib. de finibus V. 2, 5. an eum locum lubenter inwisit, ubi Demosthenes et 
Aesehines inter se decertare soliti sunt? et Philipp. II. 1, 2. an decertare mecum 
uoluit contentione dicendi? Sed omittamus hoc. Nam qui Latine sciunt, hoc 
sciunt et iure disceptare et iure decertare recte dici. Immo aliud hoc loco 
quaeritur et id est, quo res decernitur. Non enim Cicero hoc uult dicere, 
uoluisse À. Caecinam uerbis potius quam armis cum Sex. Aebutio contendere, 
uerum illud ait, A. Caecinam id certamen, quod Sex. Aebutius in agro loco- 
que deserto temptasset, ad forum atque ad iudicium transferre uoluisse, non 
tantum ut nunc uerbis de ea re ageretur, quae antea ui et armis esset gesta, 
sed ut certamen illud, quod ui armata initum esset, iam iure iudicioque ad 
finem perduceretur. Itaque in ommibus quibus orator utitur uerbis imago 
certaminis manet decertari, contendere, certare, superare, quae quidem certami- 
nis imago tum obscuraretur, si quis contra artis criticae praecepta disceptari 
potius quam decertari scribere uellet. 

C.II. &. 4. Daiterus nuper uerba Ciceronis sic constituit: JNam, si ne- 
gassent u'm [ominibus armatis esse. jactam, facile honestissumis testibus in re per- 
spicua tenerentur: sin confessi essent et id, quod nullo tempore iure fieri. potest, 
tamen ab se iure factum esse defenderent, sperarunt, id quod. adsecuti sunt, se in- 
iecturos uobis causam. deliberandi et iudicandi. iustam moram ac religionem. . His 
in uerbis Cod. Teg. et ceteri fere libri tum ab se habent, cod. Erfurtensis cum 
paucis libris habet tamen ab se. Fateor me ipsum olim auctoritate codicis 
Erf. ductum tamen recepisse, qua in re me Iordanus et Orelhus secuti erant, 
sed in editione stereotypa, qua Daiterum quoque in aliis locis usum esse 

uideo, monitus a Fr. Lud. Kellero iam pridem tum reposueram, quod uerba 
quae opposita sunt huic membro: quod nullo tempore iure fieri potest, paene 
flagitare uidentur. Quam ob rem recte Kayserus fecit, quod tum particulam 
seruauit. 

&. 5. ut mihi minume probandum esse uidetur quod Kayserus nuper in 
uerbis his: Qua in re, si mthi esset untus .A. Caecinae causa agenda, profiterer 
satis idoneum. esse me defensorem, propterea quod fidem meam diligentiamque 
praestarem, omitti in praepositionem ita uoluit, ut scriberetur qua re — est enim 
qua in reidem quod qua in causa, quo in iudicio —,sic illud comprobandum 
esse existumo quod in uerbis ds, quae deinceps leguntur: Sed quum de eo 
mihi cure dicendum sit, quod pertineat ad. omnes, quod. constitutum sit a maoribus,. 
conseruatum usque .ad hoec tempus, quo sublato non solum pars aliqua iuris demi- 
nuia étc. idem Kayserus e codicejTegernseensi recepit quodque constitutum 
sit pro quod constitutum sit.- Eo enim, quod priora istà membra aptius inter 
se coniunguntur, tertium illud, quod incipit a uerbis quo sublato et quo quid 
ex ea re incommodi nascatur ostenditur, magis effertur, id quod sententiae 
maxume accommodatum est. In membris autem his: quod pertineat ad omnes, 
quodque constitutum sit a, maioribus , conseruatum usque ad hoc tempus, alterum 
duabus partibus per asyndeton positis constat, quarum intellegentia ita 
adiuuatur, si uoce uerba constitutum et conseruatum in pronuntiando efferas. 

8. T. DBaiterus et Kayserus Ciceronis uerba sic constituerunt: /Vam ut 
quaeque res est turpissuma, sic maxume et maturissume uindicanda est: at. eadem, 
quia ezistumationis periculum est, tardissume (iudicatur, qua in re coniecturam 
meam, quam superiore tempore in Zmendationibus Tullianis p. 10 sq. proposu- 
eram, sese secutos esse profitentur. Sed tamen etiam nunc de huius loci 
scriptura dubitari posse uidetur. Legitur enim in codice Taurinensi palim- 
psesto pro uerbis a£ eadem quia hoc ADDE EADEM HÀO QUIA. Ex eo facile 
intellegitur codicem archetypum, unde codex Taurinensis exscriptus est, 
scripturam a£ de eadem hac quia habuisse, in altero autem libro, quo auctore 
is, qui emendauit illum librum, usus est, fere hanc scripturam fuisse at eadem, 
quia, quam quidem scripturam ceteri libri, quamuis uarie ea uerba scripta 
habeant, omnino tuentur. Aoc profecto aliis quoque locis litterae in codice 
Taurinensi punctis notantur illae, quae aut delendae sunt aut deleri posse 
uidentur, ueluti 17, 48. CONCEDISSI, 17, 49. DEPELLI DE LOCO, ibidem 
TANCTUS, 23, 64. QUOM FUSTIBUS ET QUÓM SAXIS. Qua re id, quod 

ego1n Zmendationibus Tullianisl. c. proposueram, satis defendi posse uidebatur. 
Uerum tamen in his locis neque certa omnia sunt quae punctis notata sunt 
— nemo enim hoe contendere poterit depelli loco dici posse, depelli de loco, id 
quod illo loco etiam ceteri libri tuentur, dici non posse — et cum sententiam 
ipsam spectamus, altera scriptura paene praestare uidetur, qua de re et ego 
in priore editione mea dixeram p. VII. et Kellerus dixit 1n Semestrium ad M. 
Tullium. Ciceronem uol. I. p. 439. Uerba enim at de eadem hac hoc sibi uolunt: 
at de hacre, quae est de eodem genere, quae plane in numero re- 
rum turpissumarum reponenda est. Quod quum ita sit, obtinendum po- 
tius censeo id, quod totidem litteris in codice palimpsesto legitur: a£ de eadem 
hae, quia, quam alteram rationem sequar, quae per se intellegi potest ita, ut 
eadem sit similis res aut turpis causa. 

C. IIL. 8. 8. omnes fere critici Ciceronis uerba nunc ita scripserunt: Po- 
tuisti enim leniore actione confligere: potuisti ad. tuum tus faciliore et commodiore 
dudicio peruem?rez qua re aut muta actionem aut moli mihi instare, wt iudicem, 
quamquam cuncti hie libri, in his etiam palimpsestus Taurinensis, codices 
Tegernseensis et Erfurtensis, scriptum habent /ewore, non leniore. Fateor 
permagnum in libris discrimen non esse inter /enzore et leuiore aut inter LE- 
NIORE et LEUIORE, quamquam in codice palimpsesto sine dubio LAENI- 
ORE hoc quoque loco scriptum esse debuit, si eius codicis scriptor eam 
scripturam uellet repraesentare, qua de re deinceps dicetur, sed aliquid 
tamen in his quoque rebus auctoritati librorum tribuendum est, quae ne 
tum quidem, si leuius discrimen esse uideatur, prorsus neglegenda est. Pona- 
mus igitur primum id, quod in libris est: JPotuisti enim leutore actione con- 
fligere etc., et uideamus, possitne id recte intellegi. Leuiore actione con- 
fligere recte dici, $i quis uelit hoc significare actione minus graui et ea, 
quae minus eum,in quem dirigitur, laedat, uti, nemo potest negare, 
si modo ea uerba conferat quae leguntur huius orationis S. 7. quorum alterum 
(iudicium) leuius est, propterea quod. et minus laedit. et persaepe disceptatore do- 
mestico diudicatur. Hoc loco, quo a nullo critico quae in libris est scriptura 
lewius mutata est, efficitur leuiorem actionem eam fere esse, quae minus 
laedat, et recte grauiori actioni, qua persona eius, in quem actio intenditur, 
in periculum famae uocatur, opponi, ueluti in oratione, quae est pro Q. Ko- 
scio comoedo 9, 25. Quae quum ita sint, eur non arbitrum pro socio adegeris Q. 

experiri nolebas. — Quid ita? — Propter. familiaritatem. ueterem., quibus in 
uerbis eodem modo, quo hic levior actio ponitur, e contrario grauius 
iudicium dicitur. Hinc apparet uerba: Potuisti enim leuiore actione confligere, 
per se stare recte posse, ut levior actio ea sit quae minus periculi adferat : 
ei, cui intendatur. In dissimili re similis oppositionis ratio intercedit inter 
nomina adiectiua grauis et leuis in oratione pro P. Quinctio 18, 57. — Uereor 
mehercule ne aut grauioribus utar uerbis, quam natura fert, aut leutoribus, quam 
causa postulat. ln simili sententia declaranda uersatur haec uox etiam in 
oratione pro Sex. Roscio 83, 98. eos, quos qui lewiore nomine appellant, percus- 
sores uocant. et in Jüsput. T'usculan. I. 40, 95. quod emim leuius huie lewtati 
nomen inponam? ad quem locum uide quae ipse commentatus sum p. 137. 
Quod quum ita sit, mihi plane dubitari posse non uidetur quin leuiore actione 
confligere recte hoc loco dici potuerit. Sed plus etiam contendam. Mihi 
illud quod Passeratius primum contra omnium librorum auctoritatem pro- 
posuit omnesque fere critici acceperunt: otuisti enim leniore actione confligere, 
in persona iudicis recuperatorisue ne satis quidem commode dici potuisse 
uidetur: certe non satis caute faceret iudex aut recuperator, qui leniorem 
actionem ab altero requireret. Nam qui id postularet ab aduersario iudex, 
hoc postularet, ut alter de iure suo aliquid remitteret, quod prudens iudex 
postulare non debebat. Quod autem quae infra 8. 9. leguntur uerba: ANwac 
uero quis est qui aut. uim hominibus armatis factam relinqui putet. oportere aut 
eius rei leniorem actionem nobis aliquam demonstrare possit? commemoraverunt, 
facile demonstrari potest eo loco rectissume legi id, quod in libris est lenzorem. 
Non enim iudex loquitur, sed hoc M. Tullius ab altera parte profert, ut hoc 
doceret, A. Caecinam tantum abesse ut summo iure contendisse, ut de suo 
iure aliquid remisisse uideatur. Leniorem enim, id est, remissiorem, mitio- 
rem, minus grauem actionem inueniri non posse: qua quidem in causa enis 
actio et leniter agere rectissume dicitur, conf. or. pro M. Caelio 8, 7. Tecum, 
Atratine, agam lenius, quod et pudor tuus moderatur orationi meae et meum erga te 
parentemque tuum beneficium tueri debeo. et 14, 33. — Sed tamen ex ipsa quaeram 
prius utrum me secum seuere et grauiter. et. prisce agere malit an remisse et leniter 
et urbane. et or. Philippicae V. 12, 34. Si autem lenius agetis, tamen eadem, sed 
fortasse serius decernetis., quo quidem in loco Cicero ipse, ut seuerius in M. 
Antonium decernerent, patres conscriptos hortatus erat. Hinc facile intel- 
legitur, ut superiore loco 8. 8. recte dicatur leuior actio, sic altero loco &. 9. 


recte dicl leniorem actionem, qua de re etiam summa librorum consensio est. 
Codex enim palimpsestus Taurinensis LAENIOREM, qua scriptura maius 
etiam discrimen inter voces leutorem et leniorem efficitur, in illo quidem loco 
scriptum habet, codices Tegernseensis, Erfurtensis, Vaticanus cum magno 
numero deteriorum librorum /en/orem, ut pauci tantum modo deterioris fa- 
miliae libri scripturam leutoremtueantur. Quod autem Car. Ad. Iordanus contra 
meam rationem, quam in priore mea editione secutus eram, et contra ea, quae 
disputaveram in praef. p. Xsq., quae etiam Kellerum, quem uide l. c. p. 441., 
mouisse uidentur, p. 155 sqq. hoc contendit, utroque loco eandem uocem re- 
cipiendam uideri, in eo mihi vir doctissumus uidetur fall. In altero enim 
loco iudicis aut recuperatoris vocem ?eius audimus, qui quodam modo patroci- 
nari uolt Sex. Aebutio, 1n altero M. Tullius ita loquitur ut quod pro A. Caecina 
faciat proponere studeat. Summo igitur iure in altero loco leuiore scriptum 
in libris est, in altero lentoren, eodemque iure inter leu10rem actionem et 
inter leniorem statul diserimen potuit, quo in illo Ciceronis de of/ici/s loco, 
quo ipse Iordanus usus est, LI. 24, 82. lewiter et leniter 3Ynter se respondent in 
uerbis his: quapropter in adeundis periculis consuetudo imitanda medicorum est, 
qui leuiter aegrotantes leniter curant, grauioribus autem. morbis periculosas. cu- 
rationes et ancipites adhibere coguntur. Huc adde Catulli carm. LXXXIIII. 
7 sq., ubi utraque vox suam vim servat in verbis his: Audibant eadem haec 
lemiter et. leuiter. | " 

C. IIII. 8. 10. haec uerba in libris leguntur omnibus : Ei sí forte widebor altius 
initium rei demonstrandae petisse, quam me ratio iuris et ius, de quo iudicium est, 
et natura causae coegerit, quaeso ut ignoscatis. Orellius in editione maiore de 
Petri Fabri coniectura pro ratto iuris et ius ediderat ratio iuris eius, eiusque 
rationem, quam ego repudiandam esse semper censui, Daiterus nuper et 
Kayserus secuti sunt. Summa, opinor, iniuria. Nam haec tria, quae hoc 
loco commemorantur, rectissume inter se componi et mihi ipsi demonstrauisse 
uidebar in priore editione mea praef. p. XI. et Orellio, qui in posteriore 
editione sua me secutus est. Et ratio quidem iuris potius per se ponenda 
erat, non referenda ad singulare hoc ius, de quo nunc agitur, conf. infra 19, 
56. At uero ratio turis interdictique wis et praetorum uoluntas et hominum pru- 
dentium, consilium, et auctoritas respuat hanc defensionem et pro nihilo putet. 20 57. 
Non enim alia causa est aequitatis in uno seruo et in pluribus, non alia. atio turis 
in hoc genere dum taxat, utrum me etc. 21, 18. qui iuris chullis rationem numquam 

ab aequitate seiunxerit. 32, 93. — Ecquid te vatio iuris , ecquid. interdictorum dis- 
similitudo, ecquid. auctoritas imarorum commouet? eodemque modo etiam ratio 
interdicti dicitur 36, 104. tum reliqua quoque verba eius modi sunt, ut sepa- 
ratis illis verbis facile locum suum tueantur. Sed molestum est in eadem 
causa bis suis uerbis orare, itaque ponam hic nihil ahud, nisi quod Kellerus 
intellegentissumus idem et seuerissumus hàrum rerum iudex de hoc.loco 
pronuntiauit in SemestiZwm uol. I. p. 442. adn. 27.: "Recte; inquit, 'Klotziüs 
et in altera recensione Orellius uulgarem Codicum lectionem illam (et us) 
restituerunt, quae nihil habere uidetur inepti neque foede superflui, quod 
coniecturae locum facere potuerit. Nàm uerissume Klotzius (in Praef., p. 
XI. et in Adnotatione ad h.1.) monuit, tribus 1llis uerbis etiam res satis dis- 
tinctas tres significari, uidelicet Zus commune, jus Caecinae et causam, quae 
agitur, interdicto, formula, defensionibus litigatorum constitutam circum- 
scriptamque." 

C. U. 8. 14. nuper Daiterus scripsit: Quis igitur? Ille, quem supra deformaut : 
uoluntarius amicus mulieris etc. itaque sane in plerisque libris ea uerba scripta 
sunt. Sed quum codex palimpsestus Taurinensis totidem litteris scriptum 
offerret: Quis igitur? Ille, ille, quem supra deformaui etc., hanc scripturam ego 
iam superiore tempore recipiendam esse existumaui mihique omnes critici 
excepto quem modo dixi Daitero adsensi sunt Facile enim in continua 
scriptione alterum 2/le excidere potuisse apparet, ut ceterorum librorum au- 
ctoritas haec quidem in re non multum valere uideatur, repetitionem autem 
pronominis ad hunc locum aptissumam esse, ubi non sime maiore ul illius 
persona effertur, qui hic notatur atque perstrimgitur, pluribus exemplis et 
ego olim ostendi et docuit Car. Ad. Iordanus ad h. l. p. 168 sq. 

C. UHI. 8. 22. volgo haec uerbaleguntur in libris et manu scriptis et formis 
litterarum descriptis: eodem tempore se in fugam conferunt una amici aduocatique 
eius metu perterriti, quem ad modum illorum testem dicere aud/stis. His in uerbis 

. olim Io. Aug. Ernesti offensus erat, qui subtili quo erat iudicio sensit eodem 
tempore et una in eodem hoc enuntiato non satis recte locum habere. 'Unaj 
inquit, (redundat, quia ante est eodem tempore, quod ab una nihil differt. 
Ortum uidetur uerbum ex ultuma syllaba uerbi antecedentis. Hoc recte iudi- 
catum esse non solum inde intellegitur, quod in codice E;rfurtensi legitur confe- 
runt una, meieci, quod eo natum esse, quod librarius ametet (ameicei) 1n libro suo 

.inuenerat, recte dixit M. Hauptius in Obseruationzbus criticis p. 42., uerum 

etiam magis eo conuincitur, quod in codice Tegernseensi scriptum est confer 
una meieci, qua re plane efficitur in codice archetypo fuisse olim CONFER- 
UNAMEICEI. Quis igitur iam dubitabit quin molesta uox wna delenda sit? 

C. IX. &. 25. in editionibus nunc hoc legitur: de se autem hoc praedicat, An- 
tiocho Aebutii seruo inperasse, ut in. Caecinam aduenientem. cum ferro ?nuaderet, 
nec per se haec scriptura falsa est: sed quum in codice Tegernseensi pro 
seruo inperasse legatur seruos inpetrasse, credo ego uerum uidisse Kayserum, 
qui inde effecit: seruo se inperasse. 

C. X. 8. 27. nuper Daiterus Ciceronis locum sic constituit: 4. Atilius et eius 
filius IL. Atilius et. armatos ibi fursse et se suos seruos adduisse d?zerunt; etiam 
hoe amplius : cum Aebutius Caecfnae malum aninaretur, hoc est , mortem m?naretur, 
ili tum. Caecinam postulasse, ut moribus deductio fieret. Hoc idem P. Féutilius diit, 
et eo libentius diit, ut aliquo in fudicio eius testimonio creditum putaretur, eumque 
etiam Kayserus secutus est, nisi quod uerba: hoc est mortem minaretur , uncis 
circumdedit. Plura sunt in hoc loco, in quibus ego ab hominibus doctissu- 
mis dissentio. Ac primum quidem in omnibus libris praeter codicem Tegern- 
seensem legitur et se suos armatos adduaisse, is autem liber habet et 
se suos seruos adduatisse. Facile intellegitur, ubi uim armatam fuisse 
quispiam contendit, ibi armatos addwctos esse dici consentaneum 
esse, Itaque hoc uerbum armatos eo minus uidetur delendum fuisse, 
quod, etiam si cod. Tegernseensis optumus testis uerae scripturae in 
multis locis iure habetur, tamen aliquotiens etiam eius modi uerba omittit, 
quae sine sententiae detrimento abesse non possunt. Quod quum 1ta sit, credo 
ego propter Ouoi0téAcvte suos seruos,armatos extremam istam uocem in 
illo codice oblitteratam esse. Quod autem idem ille liber non suosscriptum ha- 
bet, sed suos seruos, 1d ego accipiendum sine ulla dubitatione existumo. Nam 
quam facile post suos omitti: potuerit seruos, praesertim sl id uerbum per 
compendium 3uos erat scriptum, non est quod dicam. Compendio autem eius 
modi id uerbum scriptum fuisse in Ciceronis libris eo intellegitur, quod in . 
Aecusationis lib. III. 98, 227., ubi suorum fructuum sine dubio uerum est, ser- 
uorum fructuum in optumo codice Lagomarsiniano 42 legitur. Quae quum 
ita sint, non dubito quin uera huius loci scriptura haee sit: ef se suos seruos 
armatos adduxisse diverunt, conferantur quae infra 10, 30. leguntur uerba: quum 
subito — — suos solos seruos armatos fw'sse dixit. Alterum, in quo mihi iidem 
illa eritici non satis fecerunt, hoc est, quod uterque uerba: hoe est, mortem . 

minaretur, suppositicla esse significauit —qua de re conferas Daiterum in Ad- 
dendis p. 1438 —, quae uerba non solum ab optumorum librorum auctoritate 
defenduntur, uerum etiam ad ipsam huius loci sententiam, $1 non necessaria, 
at certe aptissuma esse uidentur, qua de re rectiore iudicio usus est Iordanus 
quam Kellerus, quamquam ne cum Iordano quidem in eo consentio, quod 
rem ad liquidum perduci posse negauit. *Sic; inquit, 'statuendum arbitra- 
mur, numquam hanc quaestionem ita ad liquidum confessumque deduci 
posse, ut nulla alienae interpretationis restet dubitatio, sed satis esse de- 
monstrare haee uerba neque tam incertae auctoritatis nec tam inepta aut 
superuacanea esse, ut a Cicerone abiudicari debeant, Nam qui artem 
criticam recte factitat, is facile intelleget nihil esse causae, quam ob rem 
quisquam de his uerbis dubitare posse uideatur. Ac primum quidem, quum 
librorum auctoritatem ponderamus, dubitari non potest quin uerba a Cice- 
rone potius quam a glossatore profecta sint. Haec enim uerba non solum 
codices Tegernseensis atque Erfurtensis tuentur, uerum ad horum librorum 
in eius modi rebus summam auctoritatem accedunt etiam plures libri dete- 
rioris familiae, uerbi causa, codices Geneuensis, Vindobonensis IL, Monacen- 
sis IL., Parisinus K., ut ea uerba etiam in secundae familiae codice archetypo 
fuisse et tantum modo in aliquo codice excidisse propter ópouoréAevtov 
uideantur, ex quo 1lli eius familiae codices exscripti esse uidentur, qui illa 
uerba non habent, eoque minus tribui huic leui deteriorum codicum testimo- 
nio poterit, quod in simili exitu uerborum saepissume uerba quum in ceteris 
ueterum scriptorum libris tum in hae ipsa oratione omissa sunt, ueluti 8, 23. 
Restituisse se dixit: sponsio facta est. Hae de sponsione uobis. judicandum | est 
quo in loco quod oculi scriptoris codicis archetypi a uerbo sponsio ad uer- 
bum sponsione aberrauerunt, haec uerba: sponsio facta est hac de in. omnibus 
Ciceronis libris omissa sunt, reuocata illa ex Quinctiliani znst or. lib. IV. 2, 
132. ac, ne longius abeam, quod modo in omnibus libris factum esse dixi, id 
in hoc ipso loco in codice Tegernseensi factum est, cuius scriptor in uerbis: 
Hoc idem P. Rutilius dixit, et eo lubentius dicit, ut etc. à priore diz/t ad alterum, 
quod posterius est, oculis aberrauit atque uerba, quae in medio erant, e£ eo bi- 
Lentius dixit omisit. Sed de re plana atque aperta pluribus uerbis dicere operae 
pretium non est. Etenim qui recte testimoniorum fidem auctoritatemque 
ponderare didicit, non dubitabit quin multo maiore probabilitate hoe sta- 
tuatur illa uerba a M. Tullio profecta quam e glossemate orta esse, modo 

sententia, quae hoc loco requiritur, ea uerba recipiat. Ea uero non solum 
recipit haec uerba, sed ita etiam conparata est, ut maxumo opere adiuvetur 
adiecta illa uoce, quae est leui quorundam librorum testimonio in dubium 
vocata. Quom enim Cicero in tota hac oratione hoe contendat, summum 
uitae periculum a Sex. Aebutio A. Caecinae adlatum esse, etsi per se uerba: 
quom Aebutius Caecinae malum minaretur, hoc ipsum indicant, aliquam iniuriam 
in personam Caecinae exspectandam ab Aebutio fuisse, tamen maxume haec 
suspitio ita adiuuatur, si adiunguntur haee quae in optumis lhbris habentur 
uerba: Àoe est, mortem minaretur, quoniam sic media illa uox malum, qua mi- 
nor etiam iniuria in aliis locis significatur, exaggeratur atque ad summam 
iniuriam protrahitur, id quod rectissume iam Iordanus intellexit, qui addita 
illa explicatione orationem multo efficaciorem ae grauiorem esse pronuntiauit. 
Quod quamquam apparet rectissume esse dictum, tamen, quoniam fuit qui 
hanc orationis formam, qua Cicero aut exaggerare solet aliquid aut explica- 
tius iis, qui audiünt, uult proponere, parum usitatum esse dixit, conferantur 
huius 1psius orationis 8, 19. Quid? éstius dlle fundus est, quem sine ulla contro- 
uersia quadriennium, hoc est, ee quo tempore fundus veniit, possedit. Caesennia? 
20, DT. quasi quidam paene dominus, hoc est, alieni iuris uicarius. 26,47. Fundus 
a patre relinqui potest: at usucapio fundi, hoe est, finis sollicitudinis ae periculi 
litium, non a patre relinquitur, sed a legibus. 28, 80. Praetor, inquit, interdixit, ut, 
unde deiectus esset, eo restitueretur, hoc est, quicumque is locus esset, unde deiectus 
esset. 34, 100. Fzesilium enim non supplicium est, sed perfugium portusque sup- 
plici: nam quia uolunt aliquam poenam subterfugere aut. calamitatem, eo solum. 
uertunt, hoc est, sedem ae locum mutant. Quum igitur Cicero in haec 1psa ora- 
tione illa orationis forma aliquotiens usus sit, quid poterit offensionis habere, 
quod hoc quoque loco idem facit? Itaque is, qui recte artem criticam exercet, 
non dubitabit quin iniuria illa uerba in interpolationis suspitionem uocata 
sint. Tertium illud, de quo cum nouissumis huius orationis editoribus dis- 
sentio, positum est in uerbis: et eo lubentius dixit, ut aliquo tn iudicio eius testimo- 
nio creditum pularetur. Fateor mihi semper illam uocem aliquo ín íudieio 
offensioni fuisse. Quid enim opus fuit a//quo adiungi? in iudicio et per se 
recte stat et est usitatissuma locutio. Nunc postquam cognoui in codice Te- 
sernseensi non hoc scriptum esse aliquo ín vudicio, sed aliquando in iudicio, 
non dubito quin haec scriptura recipienda sit, qua egregie indicatur saepius 
iam in iudicdss Aebuti testimonio creditum non fuisse, eumque tempus sci- 

licet cupide exspectauisse quo ipsius testimonio tandem aliquando in iudicio 
creditum putaretur. Facile autem explicari potest quem ad modum factum 
sit, ut aliquando in tud?cio in aliquo ?n iudicio mutaretur. Sine dubio enim hic 
quoque, ut multis aliis locis hoc idem agnoscitur, codex archetypus conpen- 
dium habuit atque in eo scriptum erat wu aliqu ?n iudicio. Mihi igitur Daite- 
rus et Kayserus hane quoque scripturam recipere debuisse uidentur. 

C. XI. 8. 32. nune in omnibus libris Ciceronis formis descriptis haec uerba 
leguntur: Poster/us de uerbo uidebimus: nunc rem ipsam ponamus, quam 3lli non 
negant, et eius vei fus actionemque quaeramus. Est haec res posita, quae ab aduer- 
sario non negatur, Caecinam — pulsum prohibitumque esse ui coactis hominibus et 
armatis. neque, quantum scio, quisquam in his uerbis haesitauit. Uerum 
tamen duabus de causis de huius loci scriptura vehementer dubito. Primum 
uerba widebimus et ponamus non satis recte inter se opponi hocloco mihi uiden- 
tur. Exspectes pro ponamus potius consideremus, evaminemus aut aliquid eius 
modi. Non minus offensioni est, quod, quum modo dixisset orator: nunc rem 
ipsam ponamus, statim perrexit: Est haec ves posita, quamquam ipse id, quod 
ponere uoluisse uidetur, nondum posuerat. Quod quum ita sit, percommode 
accidit, quod e codice Tegernseensi alia scriptura enotata est, quae quam- 
quam 1psaà uera esse non potest, tamen ad id propius accedit, quod ego hoc 
loco modo desideraui. Legitur enim in eo libro poterimus pro ponamus. Hinc 
facile concludi potest in codice archetypo fuisse PODEREMUS aut poderemus 
seriptum, atque haec uerba ex illius codicis optumi testimonio iam sic fuisse 
constituenda: Poster?us de uerbo uidebimus : nunc vem ipsam ponderemus, quam 
illi non negant, et eius vei ius actionemque quaeramus. |. Est haec ves posita etc. pon- 
derare translatiue a. M, Tullio saepe numero usurpari notum est, quam ob rem 
unum eius rei exemplum apponam , ubi simplex uerbum ponderare non addito 
ablatiuo autalio mensurae adiumento eodem modo a Cicerone positum est, D/is- 
putationim Tusculanarumlib. V. 95, 19. ex qua (disserendi ratione et scientia) quum 
summa utilitas e«sistit ad res ponderandas tum mavume ingenua delectatio et digna 
sapientia. 

Uenio 1am ad locum perdiffücilem et uarie temptatum, sed tamen eius 
modi, ut mihi satis commode constitui posse uideatur, quamquam ingenue 
profiteor a me quoque, ut fere a ceteris omnibus criticis, hune locum olim 
non satis recte esse intellectum. Legitur is c. XII. 8. 35. Ac ne in re, quae 
breuitatem orationis desiderat, longior sim, iam ponam Ciceronis uerba, 

quem ad modum nunc mihi e Petri Fabri coniectura constituenda esse uidean- 
tur: Quoniam ita dicis et ita. constituis: Si Caecina, quum in fundo esset, inde 
deiectus esset, tum per hoc interdictum eum vestitu? oportwisse: nunc uero deiectum 
nullo modo esse inde, ubi non fuerit: hoc interdicto nihil nos adsecutos 6886 quaero, 
si te hodie domum tuam redeuntem. coacti homines et armati non modo limine 
tectoque aedium tuarum, sed primo aditu uestibuloque prohibuerint, quid acturus sis. 
Monet amicus meus te L. Calpurnius, ut idem dicas, quod ipse antea. dixit: * Iniu- 
riarum. — Quid ad causam possessionis , quid ad. restituendum eum, quem oportet 
restitui, quid den?que ad tus ciuile aut ad praetoris notionem atque. animaduersio- 
nem ages infuriarum? Plus tibi ego largiar : non solum egeris, uerum etiam con- 
demnaris licet: numquid magis possidebis? actio. enim iniuriarum non ius. posses- 
sionis adsequitur, sed dolorem imminutae libertatis iudicio poenaque mitigat. In his 
uerbis, ut omittam res minores, quarum in hac causa momentum nullum est, 
ego de P. Fabri coniectura scripsi aut ad praetoris pro aut ad actoris et facile 
mihi uideor hoc docere posse, hane scripturam neque ab iis, quae in libris 
habentur, testimoniis magno opere abhorrere et sententiae, quam hie locus 
postulat, accommodatissumam esse. Àc sine dubio haec P. Fabri coniectura 
iam pridem ab omnibus criticis comprobata esset, nisi errore, credo, librarii 
interpunctio ab hoc loco aliena in P. Fabri commentarium esset illata. 
Attulerunt enim uulgo P. Fabri scripturam hane: quid denique ad ius 
ciuile aut ad. praetoris notionem atque animaduersionem? ages iniuriarum, quod 
non dubito quin ipse sie scribi uoluerit. Quid denique — —- ad praetoris no- 
tionem atque animaduersionem ages iniuriarum? Utut hoc est, ego illam, quam 
supra posui, uerborum interpunctionem obtinendam esse censeo, si sententiam 
loci constare uelimus. Sed, ut uia procedat disputatio nostra, primum ordiar 
ab librorum testimonio in uerbis illis, quae potissumum in controuersiam uo- 
càta sunt. Ea uerba sic scripta leguntur in codice Tegernseensi: quid deni- 
que ad ius ciuile aut actoris notionem atque animaduersionem ages iniuriarum, à 
culus libri scriptura cod. Erfurtensis et ceteri fere libri tantum in eo 
discedunt, quod scriptum habent aut ad actoris et deinceps aies pro ages. Si 
sequimur codicem Tegernseensem, ut ueriorem scripturam ages pro ates facile 
agnoscemus, ita agnoscemus etiam maiorem eius fidem in altera scriptura 
aut actoris. Nam ne aut ad actoris quidem, quod in ceteris libris legitur, uerum 
esse, in eo omnes consentiunt. Quod autem in illo codice est awt actoris, 
id ad uerum facilius ducit, quam ceterorum librorum scriptura. Sine dubio 

enim olim per conpendium scripta erant haec uerba fere in hunc modum 
aut ad ptoris, id quod legendum erat aut ad praetoris, sed falso legebatur ita aut 
actoris, quod summa fidescriptor codicis Tegernseensis propagauit, quum ceteri 
librarii pro eo aut ad actoris scriberent. Facillumam autem hanc mutationem 
esse, quam P. Faber primus proposuit, nemo poterit negare. Quaeramus 
nune utrum sententia, quae his uerbis subiecta est, huic loco conueniat necne. 
Et de hac quidem re permirum est nos omnes tam diu dubitare potuisse. 
Nam M. Tullius ipse et in iis, quae supra dicuntur, et in illis, quae infra le- 
guntur, tam aperte demonstrat uix aliam scripturam hie obtineri posse et 
haec ipsa uerba, de quibus controuersia est, ita conparata sunt, ut hanc 
emendationem non solum recipere, uerum etiam flagitare uideantur. Res sic 
se habet. A. Caecina, quum de fundo, quem suum esse contendit, a Sex. Ae- 
butio deiectus esset, ad praetorem P. Dolabellam confugerat ab eoque inter- 
dictum de ui armata inpetrauerat. Hanc actionem seueriorem et grauiorem 
dixerat aduersarius, sed M. Cicero A. Caecinae nomine negat se leniorem 
ac remissiorem actionem ullam habere, qua ius suum persequantur, aduer- 
sarium autem hoc sibi uelle, ut A. Caecina omnino lege agere non possit. 
Itaque 8. 34. eum sic loquentem facit: feci equidem quae dicis omnia, el ea sunt 
et turbulenta et temeraria et periculosa. Quid ergo? Inpune feci: nam quod. agas 
mecum ea iure ciwli ac praetorio non habes. Negat igitur adversarius, ut Cicero 
opinatur aut opinari se dicit, A. Caecinam neque ex iure ciuili, id est, e legi- 
bus, plebiscitis, senatus consultis, neque ex iure praetorio, id est, ex eo iure, 
quod praetores introduxerunt adiuuandi vel supplendi vel corrigendi iuris 
ciuilis gratia propter utilitatem publicam (uide J/gest. l. l, 7.), quidquam 
agere posse, iniuriarum iubet A. Caecinam agere, qua actione causa à prae- 
tore auferretur et ad quaestionem publicam transferretur, ut uindicaretur 
quidem illa iniuria, sed possessio ipsa omitteretur. Quod quam inutile sit ut 
doceat, Cicero iam a C. Pisone, qui Sex. Aebutii rem agebat, quaerit, quid 
acturus sit, si eum hodie domum suam redeuntem coacti homines et armati 
prohibuerint, significatque L. Calpurnio auctore ei dicendum esse se iniuria- 
rum acturum esse. Hoe posito.Cicero 1am sic interrogat: Quid ad causam 
possessionis, quid ad. restituendum eum , quem oportet restitui, quid. denique ad. ius 
ciuile aut ad. praetoris notionem atque animaduersionem ages iniuriarum? Quibus 
uerbis hoc vult declarare, inutilem omnino iniuriarum actionem fore, si ille 
possessionis causa velit lege agere, neque restitutum iri eum, quem oporteat 

restitui, neque ius ciuile et praetorium ei opitulaturum esse, sed tantum 
modo iniuriam ab aduersario illatam vindicatum iri. Sie igitur, quae hoc. 
loco Cicero dicit, egregie conueniunt cum iis, quae antea de iure ciuili et 
praetorio significauerat, eodemque modo etiam ex iis, quae infra dicuntur, 
apparet haec uerba, de quibus controuersia est, necessario ad ius ciuile et 
praetorium referenda esse. Nam postquam dixerat, etiamsi aduersarius in- 
iuriarum condemnaretur, tamen eo L. Pisonem in possessionem non restitui, 
iam rursus sic pergit: Jraetor interea, Piso, tanta de re tacebit? quem ad modum 
te restituat in aedes tuas non habebit? '"Tacebit autem praetor, quoniam iniuria- 
rum actio ad eum non pertinebat, sed lege Cornelia de iniuriis anno p. u. c. 
604. ad quaestiones publicas translata erat, qua de re uide Guilelmi Reinii 
Jas Crüninalrecht der. Imer p. 310 sqq. Uidemus et ns, quae supra dicta 
sunt, et iis, quae infra dicuntur, probari ac plane effici uerba sic scribenda 
esse: quid denique ad. ius eiuile aut ad. praetoris notionem atque animaduersionem 
ages iniurrarum ? Restat ut demonstremus etiam illa uerba ipsa sie dicta esse, 
ut sine dubio ad praetorem pertineant. Illud iam supra dixi, ad 1us ciuile 
ius praetorium quasi iustum quoddam supplementum accessisse, itaque etiam 
hic dici potuisse: quid denique ad ius ciuile aut ad ius praetorium ages iniuriarum? 
Ac profecto, si Cicero hoc dixisset, nemo de horum uerborum ui ac significa- 
tione dubitauisset, sed maluit ut orator hoc loco non tam ius praetorium 
quam praetorls luris dictionem atque operam describere, itaque pro eo dixit 
aut ad praetoris notionem atque animaduersionem. -Notionem autem et ani- 
maduersionem quum ceterorum magistratuum tum praetoris fuisse pro- 
priam iam P. Faber egregie multis locis adlatis docuit. Et notionem et cogni- 
tonem praetoris fuisse hi loci satis testantur, JJigest. L. 17, 105. ubicum- 
que eausae cognitio est, ibi praetor. desideratur. Ibid. XLII. 6, 1. 8. 14. JDe his 
autem, omnibus utrum. admittenda separatio sit necne , praetoris erit uel. praesidis 
notio, nullius alterius, hoc est. eius, qui separationem indulturus est. Notionem 
autem cognitionem esse eam, e qua iuris dictio proficiscatur, docemur J/i- 
gest. XLI 1, 5. pr. Ad praetor: Cuius de ea re iuris dictio est, melius divisset z 
Cuius de ea re notio est., ut taceam de iis locis ubi ab ipso Cicerone cen- 
soris notioatqueiudicium consociantur, veluti pro. P. Sestio 25, 55. de 
prowinc. cons. 19 , 46. in IL. Pis. 5, 10. de offic. 11. 31, 111. Praeter notionem etiam 
animaduersio praetoris maxume erat propria, conf. J/igest. XL. 10, 15. 8. 25. 
At praetor: Si quis aduersus ea fecerit, prout quaeque res erit, animad- 

uertam.  Zigest. XI. 5, 1. Praetor ait: — In eum, qui aleae ludendae causa 
uim intulerit, uti quaeque res erit, animaduertam. gest. IIII. 4, 1. S. 1. 
Praetor edicit: Quod cum minore quam uiginti quinque annorum natu ge- 
stum esse dicetur, uti quaeque res erit, animaduertam. Quae quum ita 
sint, illa uerba, quae sic constituenda atque interpungenda esse censui: Quid 
ad causam. possessionis, quid ad restituendum eum, quem oportet restitui, quid. deni- 
que ad ius cile aut ad praetoris notionem atque antmaduersionem ages iniuriarum? 
hoc fere sibi volunt: *Cur ad possessionem retinendam, cur ad eum, qui se 
de fundo suo deiectum esse queritur, restituendum, cur denique, ut ius ci- 
uile atque praetoris iuris dictio tibi opituletur, actionem iniuriarum inten- 
des?" Nam ea re illud, quod uoles, non adsequere, id quod et Cicero quam 
ob rem recte statuatur deinceps ipse explicat et docemur Jigest. XLVII. 10, 
7. 8. l. at ín actione, iniuriarum de ipsa caede wel ueneno. agitur , ut uindicetur, 
non ut damnum, sarciatur. cl. ib. 15. 8. 46. 


Semisaeculares honores suos hoc anno gratulatus est Ordo Philosophorum 
Viris clarissimis atque optime meritis 
GEORGIO PHILIPPO EBERHARDO WAGNER 
conrectori gymnasii Dresdensis ad aedem Stae Crucis nuper insigni cum laude 
emerito, 


CAROLO AUGUSTO RUEDIGER 
rectori quondam Gymnasii Freibergensis meritissimo, nunc in otio litterato 
Dresdae uiuenti, 


HENRICO FERDINANDO THEAENO FIEDLER 
nuper uerbi diuini apud Mohornenses ministro summa cum laude emerito, 


EDUARDO GUILELMO LOEHN 
nuper uerbi diuini apud Hohnsteinenses Stolpianos ministro, nuno maxima cum 
laude emerito. 


Honoris causa philosophiae doctores ac liberalium artium magistri creati hoo 
anno sunt in celebrando die mensis Octobris XIX, quo die ante centum annos 
Ioannes Wolfgangus Goethe in tabulas Uniuersitatis Lipsiensis relatus est, 

uir splendidissimus 
GUSTAUUS WOLDEMAR LIBER BARO DE BIEDERMANN 
regi Saxoniae in aerario procurando eonsilarius, uiarum ferratarum regni Saxo- 
nici oceidentalium administrandarum promagister, ordinis regii Saxonici uirtute 
ac fide bene meritorum eques cet. 
et 
uir excellentissimus 
SALOMON HIRZEL 
ciuis Turicensis, librarius Lipsiensis oct. 


Enarrandae iam sunt uitae eorum, qui rogatu suo hoc anno explorata ac pro- 
bata dignitate summos Ordinis nostri honores inpetrauerunt. 


Sunt autem hi: 
AUGUSTUS FRIDERICUS GUILELMUS HENRICUS JANKE 
natus d. XIIII. mens. Iul. a. h. s. XXIII. Coeslini, mox cum patre, qui publico 
munere fungebatur, Berolinum migrauit ibique primum in schola elementari, 
post in Gymnasio Friderieo-Guilelmiano eruditus, anno XXXVI. Portam in 
scholam regiam receptus est. A. XLIII. inde Lipsiam se eontulit, ut studium 
iuris et rerum, quae dieuntur, cameralium coleret magistris L. von der Pfordten, 
Albrechtio, Marezollio, Hanssenio, Haenelio, Wachsmuthio, Wuttkio. "Tribus 
peractis semestribus Berolinum profectus praeceptores ibi habuit Gneistium, 
Heidemannum, H. Rosium, Rankium, Ritterum. | A. XLVI. primum examen iuri- 
dicum absoluit atque cameralis iudicii faetus auditor iuris forensis studia Berolini 
peregit. A. XLVILII. secundo examine iuridieo superato auctore Gepperto iure 
consulto eloquentiae forensi et disputationibus operam dedit, deinde ad iudicium 
regium, quod est in aree Carolinae, missus ludicis uicibus functus est, mense 
autem Aprili a. XLIX. cameram regiam adiit et iuris forensis et ciuilis et crimi- 
nalis negotia gessit. His rebus peractis tertium examen iuridicum superauit a. 
LI. Postea inde ab anno LI. usque ad annum LVI. in magno iudicio Berolinensi 
iudicis munere functus est. lam in Silesiam missus et a. LVII. iudex publieus 
creatus primum in ciuitate Wohlau, deinde in ciuitate Namslau praetoris officia 
suscepit, quo in munere fungendo etiam nune uersatur. Interea diligentissime 
litterarum studia colere non desiit atque inde ab anno LVI. quattuor libros quum 
de iuris disciplina tum de re publica administranda atque de agri cultura iuuanda 
conscripsit. 
HENRICUS ALEXANDER TOMEI 

d. XI. mens. Maii a. XLV. Uindobonae natus et aliquamdiu educatus est. Postea 
Lipsiam uenit et principio in schola ciuica prima, deinde in schola reali eruditus 
est. Inde ab anno LXII. Lipsiae in uniuersitate litterarum rerum naturalium 
studio se dieauit, quibus in disciplinis Erdmannus, Poeppigius, Hankelius, Nau- 
mannus, Mettenius, Flathe, Hirzelius, Treitschke praeceptores eius fuerunt. 


MAXIMILIANUS HERMANNUS RACHEL 
Dresdae d. XXVI. mens. Nou. a. XLIII. natus patre Iulio Guilelmo Rachel iure 
consulto, prima litterarum elementa a Boettchero inde ab anno L. didicit, a. LILII. 

in Krausii disciplinam transiit et examine maturitatis in schola, quae est ad 
aedem Stae Crucis, superato Lipsiam se contulit, ut philologiae operam daret, in 
quo studio colendo Drobischium, Nitzschium, Westermannum, me, Curtium, 
Wenckium, Zillerum, Ecksteinium praeceptores habuit, etiam per biennium exer- 
citationibus priuatis interfuit, quas ego habere soleo. Absolutis studiis et examine 
superato candidatus muneris scholastici superioris factus est. 


IULIUS CAROLUS KUEHN 

de uita sua haec ad nos scripsit: "Ego Iulius Carolus Kuehn natus sum d. XXIIIT. 
mens. Februarii a. MDCCCXL. Dewitzii, uico haud procul a Lipsia sito, patre 
loanne Carolo Kuehn, uerbi diuini interprete, matre Maria Guilelmina e gente 
Kreiana. A patre elementa litterarum edoctus gymnasium Plauiense per VII. 
annos frequentani. Examine facto Lipsiam me contuli, ubi per quattuor annos 
studio philologiae operam dedi et quum scholis Klotzii, Curtii, Westermanni, 
Weissii, Zileri, Zarnckii tum seminarii philologorum regii exercitationibus per 
biennium interfui, Quibus rebus transactis in examine pro munere scholastico 
superiore probatus sum." . 


ALEXANDER HOFMANN 

natus d. III. mens. Ian. a. XLIII. patre Lud. Eduardo Hofmann medicamentario 
Dresdensi et matre Aemilia e gente Sonntagiana, puer disciplina praeceptoris 
priuati usus inde ab anno LV. scholae Dresdensi, in qua artes quaestuariae do- 
centur, mandatus est. Inde ab anno LVII. in diseplina patris uersatus, anno 
post ad Fischerum medieamentarium Coldieiensem se contulit, ut in eius officina 
disciplinam suam absolueret. A. LX. examen medicamentariis praescriptum subiit 
et paulo post Aquilegiam in ciuitatem Helueticam profectus, ibi annum et sex 
menses commoratus, deinceps annum Hammoniae uersatus est. Mense Octobri 
a. LXIII. Lipsiam se contulit, ut in uniuersitate litterarum scholis quorundam 
professorum interesset. Tum mense Augusto a. LXIILII. examen publicum, quod 1i, 
qui medicamentariam profitentur artem, subire debent, superauit: ab eo tempore 
scholas, quibus pilosophia et rerum naturalium scientia traditur, interfuit, id 
quod animo erga eos, quorum disciplina usus est, gratissimo profitetur. 


ARMINIUS FERDINANDUS DE CRIEGERN 

natus est d. XXIX. mens. Apr. a. XLI. Laasi in uico prope Strehlam oppidum 
Sito, patre Arminio Georgio de Criegern, qui apud Laasanos munere sacro 
tum fungebatur, deinde Bornam, mox Geram uocatus, ubi iam Henrico LXII. 
principi Rutheniae a consiliis ecclesiasticis est, matre Emma Maria e gente Uhde. 
Pater filiam non solum prima elementa litterarum docuit, sed etiam ad. studia ha- 
manitatis animum pueri informauit. Deinde Misniam se contulit, ubi rectore 
Friderico Frankio per lustri spatium litteris Latinis Graecisque operam dedit, 
quarum litterarum amore se etiam illo tempore ductum esse ait, quum iam Lipsiae 
in uniuersitate litterarum theologiae studia coleret. Examine, quod theologis 
subeundum est, feliciter superato munus praeceptoris in tertia huius urbis schola 
ciuica suscepit, et post biennium a magistratu Lipsiensi municipali electus est, 
ut ad aedem Sti Petri catechetae munere fungeretur. 

ADALBERTUS EDUARDUS BENIAMIN PORTIG 
natus Lipsiae d. XVI. mens Ian. a. XLII. ac primis litterarum elementis imbutus 
scholam Thomanam rectore G. Stallbaumio per VII. annos frequentauit et hoc gym- 
nasium prima censura ornatus reliquit, ut in uniuersitate litterarum Lipsiensi studium 
theologiae susciperet. Triennio exacto et examine quod dicitur pro candidatura et 
contionandi uenia absoluto inde a mense Aprili a. LXIIIL. in prima schola ciuica 
Lipsiensi magistri uicibus functus et nuper ad catechetae munus uocatus est. 


LUDOUICUS TROST 

presbyter eatholieus, qui curatia ad aedem Sti loannis Nepomucensis Monachii 
fungitur, natus est Monachii d. XIII. mens. Aprilis a. XXXVII. Annum XI. 
agens ad litterarum studia aspirauit et Monachii primum per tres annos gym- 
nasium Ludouicianum, postea gymnasium Maximilianeum frequentauit. Gymnasii 
scholis absolutis in uniuersitatem Monacensem transiit philosophiae studium 
amplexurus, atque tantum temporis operaeque in eo studio posuit, ut in epheme- 
ridibus quae dicuntur seripta de philosophia nonnulla publiei iuris facere auderet. 
Inde ab anno LVIII. theologiae studio se dedidit quumque Ordo theologorum hanc 
quaestionem : * Beurtheilende Darstellung. der. ethischen | Grundsátze | 'ertullians , 
proposuisset, eam disputationem Trostius noster suscepit eiusque libellus diligenter 
et ingeniose esse scriptus iis, quorum de ea re iudicium erat, uisus est, Usitatis 
examinibus peractis in lyceo Frisingensi ad presbyteratum se praeparauit. Iam d. 
XXIX. menus. Iunii a. LXIIL in ordinem presbyterorum receptus, primum in 
parochiam, quae est in Nouo foro ad Rottam (Neumarkt a/Rott), deinde in 
parochiam Dachau ab Archiepiscopo Monacensi et Frisingensi missus est, nune 
locum Curatus Monachii tenet. 


LEOPOLDUS HERZEL 

natus Nicolsburgi in Morauia a, XX XIIIL, postquam XIII. annos natus patrem 
morte amisit, peregre abire coactus est, mox autem tanto amore litterarum Lati- 
narum et Graecarum captus est, ut in gymnasio, quod est Eperiis in Hungaria, 
scholastica studia absolueret et anno huius saeculi LVIII. in uniuersitatem litte- 
. rarum Uindobonensem transiret, ut philosophiae et linguae Arabicae operam suam 
nauaret. Exacto triennio in Paedagogium Caesareum Regium ingressus est et 
finitis studiis paedagogicis munus magistri sacerdotisque in oppido Bisenz in Mo- 
raula suscepit. 


FRANCISCUS FERDINANDUS LORENZ 
nátus Marienbergae d. Ll. mens. Nou. XLIII. patre Friderico Augusto Lorenz, qui 
tum apud Marienbergenses praeceptor scholae et organista fuit, et matre Thecla 
Amalia e gente Naumannia. Patre Dresdam ad munus cantoris in aede sacra 
auliea fungendum uocato scholae, quae ab Anna nomen habet, traditus est, cuius 
scholae praeceptoribus, inprimis mathematico lob, se multum debere profitetur. 
Deinceps Polytechnicum regium Dresdae per annos V. et menses VI. frequentauit, 
quibus in scholis Huelsse, Schloemileh , Loesche, Fort, Stein, Nagel, Schneider, 
Schoene, Fleck, Kuschel praeceptores eius fuerunt. Examine legitimo superato 
mense Octobri a. LXIII. Lipsiam se contulit et hic in disciplinis mathematicis 
Drobisch, Moebius pater, Scheibner, Hankel filius, in physices studio lankel 

pater, in philosophiae Drobisch, in meteorologiae Bruhns, in historiae disci- 
plinis Wachsmuth, Wuttke, Flathe eius praeceptores fuerunt. Praeterea seminaria 
Hankelii patris et Scheibneri frequentauit. 


ABRAHAMUS RAHMER 
natus Rybnicü in Silesia superiore d. V. mens. lan. XXXIX. patre Simone 
HRahmer, matre Maria e gente Reichia, Paruulum in schola patria H. Bittig can- 
didatus theologiae euangelieae atque sacris ludaieis disciplinis et lingua He- 
braiea L. Karfunkel erudiebant. Tum Gliuicium in gymnasium missus et absolutis 
secundae classis scholis in seminarium iudaico-theologicum Uratislauiense discessit, 
quo in seminario praeceptores eius fuerunt Frankel, Graetz, Bernays, Ioel, Zucker- 
mann. Post quadriennium hoe seminarium reliquit et examine quum in iudaico 
tum in catholico seminario facto Cattouicli munere magistri functus est et ora- 
tiones homileticas habuit, postea etiam Myslowieii Deinceps Pragam se contulit, 
ut studia philosophiae, theologiae ludaicae, historiae coleret ibique praeceptores 
eiusfuerunt Hoefler, Loewe, Petr, Paddesak, Volkmann, Kaempf, Wessely, Rappoport. 


THEOPHILUS NOACK 
natus d. XX. mens. Sept. a. XL. in uico Wusterbarth in Pomerania patre Gott- 
hilf Noack, uerbi diuini ministro, et matre Maria e gente Heineckia, primum 
& patre institutus, deinceps in tertiam classem gymnasii Cussalinensis rectore Ad- 
lero receptus est. Post quattuor annos studiis gymnasii absolutis Halas Saxonum 
se contulit, qua in uniuersitate litterarum per septem semestria philologiae, philo- 
sophiae, historiae studium potissimum coluit et Bernhardyi, Bergkii, Pottii, Schadii, 
Erdmanni, Schalleri, Tholuckii, Duemmleri, Hertzbergii scholis interfuit et per 
quinque semestria seminarii philologici, per duo seminarii historici sodalis fuit. 
Tum im schola Friderico-Guilelmiana, quae est Sedini in Pomerania, praeceptor 
institutus est. Examine Halis mense Octobri a. LXIII. superato mox in gym- 
nasium Cussalinense, quod floret rectore Roedero, uocatus et praeceptor superioris 
ordinis factus est. 
BASILIUS PSYLLACIS 

natus Naupliae a. XX XIIL, in Gymnasio Naupliensi rectore G. Gennadio eruditus, 
in universitatem litt. Atheniensem transiit ibique philologiae et philosophiae 
quadriennium operam dedit, rediit deinceps in patriam, ut scholae pracesset, 
postea adiutus a uiro clarissimo Demetrio Bernardaki a. LXIII. Lipsiam uenit ut 
studia sua absolueret. 
| CAROLUS ARMINIUS ETHÉ 

natus Stralesundiae, d. Xl1Il. mens. Febr. a. XLIIII. patre Francisco Ethé geo- 
metra, matre Mathilda e gente Lappe puer undecim annorum in gymnasium 
Stralesundiense deductus est. lloc in gymnasio circiter octo annos uersatus 
autumno a. LXIIL. in uniuersitatem litterarum Gryphiswaldensem se contulit, 
ut philologiae classicae operam daret. Sed paulo post litterarum orientalium 
studio deuinctus et rudimentis linguae Arabicae duobus semestribus pertractatis 
Fleischeri nostri uiri clarissimi fama ductus Lipsiam migrauit, et hio Ahrensii, 
Krehli, Tuchii, inprimis Fleischeri et Brockhausii scholis interfuit. Quamquam 
hoe biennio, quo Lipsiae uersatus est, se ait linguas Sansceriticam, Zendicam, 

Persicam, Hebraicam, Arabicam, Syriacam, Turcicam eodem fere amore amplexum 
esse, tamen in posterum profitetur se potissimum linguae Persicae operam daturum. 


CAROLUS OTTO SUESSENGUTH 
natus est Ligniciae d. VII. mens. Febr.a. XXXIX. patre Leopoldo Suessenguth, qui 
in munere iuridico ibi uersabatur, et matre Augusta e gente Seiffertia. Anno LI. 
in gymnasium, quod Ligniciae est, Academieum receptus et absolutis his studiis 
anno LVIIIL. Uratislauiam profectus est, ut rerum naturalium cognitioni operam 
daret. Praeceptores ei fuerunt Behnsch, Frankenheim, Iunkmann, Loewig, Mar- 
bach, Meyer, Roemer, Schwarz, et in exercitationibus quidem chemicis Loewis. 
À mense Octobri a. LXIII. Berolini adstitit in exercitationibus chemicis Baeyero. 


GUSTAUUS THEODORUS KOEHLER 
natus a. XLIII. Grimae, ubi pater director seminarii paedagogici de schola ac patria 
optime meretur. Cognitis primis litterarum elementis Moldano Grimensi traditus 
est mense Aprili a. LVL, mense uero Octobri a. LXI. Lipsiam uenit, ut theologiae 
operam daret, sed ceteras, maxime philosophiae, disciplinas non neglexit, prae- 
sertim quum.se ad docendum quam ad contionandum aptiorem esse arbitraretur, 


THEOPHILUS EDUARDUS GUILELMUS BACKE 
natus Regiomonti in Borussia die VII. mens. Apr. a. XXXIIIT, patre Eduardo 
DBacke, matre Mathilda e gente Goltzia, primis litterarum elementis cognitis 
gymnasio Fridericiano Regiomontano traditus ibique quinque annos eruditus 
est, postea in gymnasium Sedinense a tutore suo missus est. A. LIIII. Halas 
Saxonum se contulit, ut theologiae et philosophiae operam daret. Biennio exacto 
Hegiomontium rediit, ut theologiae studium continuaret, sed quum mox intelle- 
geret se ministerlo ecclesiastico minus idoneum fore, medicinae studium amplexus 
est et per biennium in omnes partes coluit. Tum aduersa fortuna eius index digitus 
et medius manus dextrae ita laesi sunt, ut ordo medicorum eenseret eum minus 
idoneum ad hane artem futurum, quod ars chirurgica et obstetricia manum dextram 
firmam requireret. Itaque hoe studio relicto quum consumpto etiam patrimonio 
paene de rebus suis desperaret, in animo habuit mercaturam facere, sed mox 
intellexit sibi ne hoc quidem negotium satis facere. Quam ob rem munus prae- 
ceptoris domestici suscepit et tanto studio se paedagogicis disciplinis dicauit, ut 
examen quod dicitur pro rectoratu facere posset et hoc superato, postquam in schola 
reali, quae est Graudenzii, praeceptoris munus administrauit, alterum etiam exa- 
men subiret, quo facultatem in mediis classibus docendi adeptus est. 


BARBUS CONSTANTINESCU 

natus est die XXV. mens. Dec. a. XXXVII. Plouesciis, in ciuitate Romaniae, quae 
uolgo Valachia appellatur, et postquam primis aetatis annis praeceptoribus Graecis 
usus est, in scholam arehiepiscopalem, quae est in urbe Bucaresciorum, datus est, 
ubi quattuor annos ad theologiae studium se parauit. His studiis absolutis gym- 
nasium Buearesciense, quod Sti Sabae dicitur, frequentauit. Anno huius saeculi 
LXI. Lipsiam se contulit, ut theologiae, philosophiae, philologiae operam daret. 
Hie quinquennio fere absoluto de studiis suis ordini theologorum grauissimo ita 
rationem reddidit, ut eius diligentia et doctrina in maiorem modum probaretur. 

NICOLAUS NITZULESCU 

natus die XIX. mens. Sept. a. XXXVII. Bordussanis, in oppido paruo Va- 
lachiae, litterarum elementa ab ipso patre Ioanne Nitzulescu presbytero usque 
ad aetatis annum XIIII. edoctus, in seminarium ecclesiasticum Metropolitanum, 
quod Bucaresciis est, et annis ILIIL. interiectis in gymnasium Sti Sabae in eadem 
urbe receptus est, ubi litteris Latinis et Graecis et Francogallieis artibusque in- 
genuis operam dedit. Quibus in studiis quum per annos V. uersatus esset, Lipsiam 
profectus est, ut theologiae studium in uniuersitate litterarum coleret, de quo 
studio etiam ordini theologorum grauissimo rationem ita reddidit, ut eius dili- 
gentia ac doctrina in maiorem modum probaretur. 


ALFREDUS BLUEGEL 

natus est Mühlhemiae d. VI. mens. Nou. a. XLIII. patre Friderico DBluegel, 
matre Henrica e gente Eulenbergia. Postquam litterarum elementa didicit, progym- 
nasium patriae ciuitatis frequentauit, deinde Coloniam missus in scholam realem 
primi ordinis ibique maturitatis testimonium inpetrauit. Deinde mercaturae 
conplures annos operam nauauit. Tum Heidelbergam se contulit, ut chemiae 1n 
uniuersitate litterarum operam nauaret, quo in studio Bunsen, Kirchhoff, Erlen- 
meyer, Blum, Leonhard eius praeceptores fuerunt. Hine Tigurum profectus eius- 
que in eadem disciplina magistri fuerunt, Clausius, Staedeler, Kenngott, Frey, 
Vischer, Bolleg. Sex mensibus ibi exactis Berolinum migrauit, ut ibi chemiae 
practicae et theoreticae auspiciis Daeyeri operam daret, 


BRUNO KNEISEL 

natus est d. XXX. mensis Sept. a. XL. in uieo Niemberg prope Halas sito, ubi 
primis lhtterarum elementis a magistro ludi uicani, lingua Latina a patre uerbi 
diuini ministro eruditus est. Annos XI. natus scholae Latinae Halensi traditus 
est, qua autumno a. LX. relicta constituit in uniuersitate litterarum Halensi theo- 
logiae et philologiae studio se dedere. .Aec primum quidem theologiae potissimum 
incubuit, mox ad philosophiae studium se magis applicauit. A. LXIII. Halas reli- 
quit et Berolinum se contulit. Annum ibi studiorum causa uersatus Halas rediit, 
ut docendi facultatis examen absolueret, quo absoluto mense Aprili a. LXV. collega 
paedagogii regii Halensis factus est. 


IOANNES ROBERTUS ADALBERTUS ROSALSKY 
natus d. XIII. mens. Oct. a. XXXV. Gedani, patre Ioanne Theophilo Rosalsky, 
matre Carolina e gente Wagneria, per septem fere annos domi educatus et eruditus, 
tum in disciplinam gymnasii Gedanensis traditus est, in quo praeter ipsum recto- 
rem eius gymnasii F. G. Engelbrechtium professores Marquardt, Roeper, Hirsch, 
Foerstemann eum docuerunt. Quorum hominum doctissimorum uaria aec multi- 
pliei doctrina quum ita uti uellet, ut omnes doctrinae partes pari modo peruesti- 
garet, immatura patris optimi morte coactus est, ut studiorum modum exiguis 
finibus eireumseriberet aliisque disciplinis tantummodo perstrictis in Graecorum 
maxime et Latinorum scripta concluderetur. Coactus enim est inopia, quoniam 
matrem optimam in sustinenda fratrum sororumque natu minorum cura leuare 
uoluit, ut omne fere tempus, quo a scholis uacabat, in instituendis pueris consu- 

meret. Quo onere tamen tantum afuit ut defetigaretur ut quum tempus uenisset 
optandi, quam uitae condicionem sequi uellet, omnem uitae cursum in erudiendis 
pueris conficere constitueret. Hac mente Halas Saxonum migrauit, ut philologiae 
studium profiteretur, quo in studio ei duces fuerunt Bernhardy, Blano, Erdmann, 
Pott, Ross, Bergk, is maxime, Leo, in seminario philologico moderabantur 
eius exercitationes Bernhardy et Bergk, theologos audiuit Tholuckium et Mül- 
lerum. Autumno a. LVIII. Berolinum profectus ibique historicis scholis Hirschii 
interfuit, litteras privatim tractauit, pueros mercede docuit. Uere a. LX. medici 
Bernburgensis filium ad studia Academica informare coepit. Duobus annis post 
factum est, ut idem uir, qui eum per decem annos et consilio et re iuuerat, Fr.Aug. 
Eckstein, qui tum scholae Latinae Halensis rector erat, iam noster factus est, ei 
mandaret, ut in illa ipsa schola collegae munus susciperet, quo in munere fungendo 
etiam nunc uersatur. ' 


IOANNES LISSNER 

natus in uico Nixdorf in Bohemia d. X. mens. Dec. a. XXIX. patre Franc. Ios. 
Lissner agricola, matre Agnete e gente Fischeria, post puerilem institutionem inde 
ab a. XLIL. gymnasium Litomericense frequentauit, tum a. L. Pragam se contulit, 
ut philologiae operam nauaret. Ibi G. Curtium, A. Sehleicherum, A. Hahnium, 
postea etiam Hoeflerum et Bippartum audiuit atque optime de se meruisse G. 
Curtium profitetur. "Triennio peracto Budouiciam missus est, ut uicario magistri 
munere fungeretur. Examinibus pro facultate docendi interea absolutis a. LIII. 
cymnaslii Caes. Reg. Egrensis magister ordinarius factus est. 


ISAACUS MAY 
Grosszimmernensis ex Hassia Darmstadina, natus d. LI. mens. Ian. a. XLII. patre 
losepho May, matre e gente Straussia, addictus est disciplinae ludaicae. Is ab 
a. LIX. per plures annos gymnasium Darmstadinum frequentauit, a. LXII. in uni- 
uersitatem litt. Uiadrinam se contulit, ubi praeceptores hos habuit Braniss, Hertz, 
Roepell, Iunkmann, Neumann, Sehmoelders, Schultz, Heidenhayn, Magnus, Ber- 
nays, Harow, Cauer, Oginski, Probst. 


THEODORUS SCHLEGEL 

de uita sua haec fere ad nos scripsit: "Natus sum Neissae d. XXIX. mens. Sept. a. 
XLI. parentibus Oscaro Schlegel Silesio et Agnete e gente Raetica Salluzzo. — 
Primis htterarum elementis inbutus per VIII. annos gymnasia Elisabetanum ef 
Matthianum frequentaui. Mense Aprili a. LXII. universitatem litt. Uiadrinam 
petii. — Per tria semestria interfui Uratislauiae scholis horum uirorum ill. cel. 
exp. Roepell, Iunkmann, Braniss, Oginski, Eluenich, Pfeifer, Rückert. Deinde ad 
 Musarun sedem Lipsiensem me contuli et eis historicis potissimum disciplinis, 
quibus omnem scientiam historiae niti constat, quantum potui operam dedi, duce 
Henrico Wuttke, uiro illustrissimo, qui qua eximia est benignitate quum in semi- 
narium historicum me recepit tum tot aliis beneuolentiae documentis auxit, uix ut 
umquam debitas ei referre possim gratias. Neque quae uiri clarissimi Weisse, 
Curtius, Zarneke, Wachsmuth, Klotz, Pückert et priuatim et publice apud me col- 
locauerunt beneficia ulla umquam obliuio delebit.' 

FRIDERICUS BOETTCHER 
natus est d. XIII. mens. Febr. a, XLII. Mengerinhusae, in oppido Waldeckiano, 
patre Philippo, matre Carolina de gente Schluckebieria. Institutus estin gymnasio 
Corbacensi, unde in universitatem litt. Ienensem se contulit, ut theologiae et phi- 
losophiae studium sequeretur.  Praeceptores eius fuerunt Rückert, Goettling, 
Schleieher, Fortlage, Fischer, Nipperdey, M, Schmidt, Scehleiden. Post duo se- 
mestria Lipsiam uenit e£ quorum scholis interfuisse dicit, hi sunt Wachsmuth, 
Weisse, Drobisch, Roscher, Westermann, Brockhaus, Fechner, Hermann, de 
Treitschke, Brandes, Seydel. Hieme apud suos transacta in uniuersitatem litt. 
Friburgensem migrauit ibique magistri eius fuerunt de Treitschke et de Weech et 
Berolini, quo postea uenit, Ranke, Droysen, de Holtzendorff, Lewis. 
EDUARDUS LINNEMANN 

natus Francofurti ad Moenum d. II. mens. Febr. a. XLI. patre Georgio Linnemanno 
negotiatore Francofurtano, primum in schola mereatoria litteras tractauit, deinde 
priuatim institutus mensé Octobr. a. LVIII. uniuersitatem litt. Ruperto-Carolinam 
adiit, ubi chemiae et philosophiae per annos duos operam dedit, tum Gandam in 
regnum Belgieum se contulit, ut cl. u. A. Kekulé a manu esset eiusque disciplina 
uteretur. Inde a. LXIII. in scholam polyteehnieam Caroliruhensem transiit, ut 
praeceptori chemiae adsisteret, eodem anno mense Maio Lembergam in Academiam 
imperialem Galiciae uenit, ut adsistentis munere in laboratorio chemico fungeretur. 
Ibi primum praeceptor chemiae, mox professor extraordinarius factus est. 


AUGUSTUS MAYER : 

natus Bechthemii patre Alexandro Mayer, matre Esthere e gente Süssenberg a. 
XLIIIL. , post disciplinam domesticam in gymnasio Wormatiensi sex annos uer- 
satus in Academiam Caroliruhensem se contulit, ut mathematicis et physicis di- 
seiplinis colendis se daret, quibus in disciplinis praeceptores hos habuit Dinger, 
Clebsch, Eisenlohr, alios. Post annum in laboratorio chemico Weltzieni chemiae 
' deditus fuit et artem herbariam, zoologiam, mineralogiam, astronomiam discere 
studuit. Sex semestribus ibi confectis Berolini per unum semestre in laboratorio 
chemico Schneideri fuit. Deinde Lutetiae Parisiorum laboratorium chemicum 
Wurtzii adit, sed mox fulmine eruptionis chemicae ita ictus est, ut oculo altero 
ablato illam officinam relinquere cogeretur.  Ualetudine recuperata Kekulé Gan- 
dauensis professoris laboratorium frequentauit. 


EDUARDUS SCHULTE | 
natus in oppido Guestphalorum Werl a. XLI. patre Friderico, matre Aemilia e 
gente Nierstrathia, his praematura niorte ereptis apud auiam Halis Guestphalorum 
educatus inde ab a. LIIII. gymnasium Regium Ioachimicum Berolinense frequentauit. 
Exeunte a. LX. in uniuersitatem litt. Friderico-Guilelmianam transiit philologiae 
operam daturus ibique per sex semestria audiuit Boeckhium, Droysenum, Hauptium, 
Hübnerum, Kiepertum, Mommsenum, Müllenhoffium, Rankium, Trendelenburgium. 
Boeckhii Hauptiique in philologia, Trendelenburgii in pbilosophia, Droyseni in 
historia institutis exercitationibus interfuit. 

RICHARDUS SCHEPKY 

natus in uico Floriansdorf prope Suidniciam in Silesia d. X. mens. Aug. a. XXX VI. 
patre Benjamine Schepky, matre Augusta e gente Iahria. Post institutionem do- 
mesticam scholam realem Uratislauiensem frequentauit. Inde uniuersitatem litt. 
Uiadrinam petiit, ut chemiae operam daret, ibique per septem semestria Bebnsch, 
Braniss, Cohn, Duflos, Galle, Goeppert, Groeger, Koerber, Landolt, Loewig, Mar- 
bach, Oginski, Pfeifer, Schroetter eius praeceptores fuerunt. Inde Berolinum se 
contulit, ut in Academia polytechnica directori laboratorii chemici Rammelsberg 
adsisteret. Interea examen praeceptoris technicl in Academia polytechnica Bero- 
linensi absoluit. 


CONRADUS ALEXANDER PISTOTHEUS KNOP 

natus Stargardii d. I. mens. Febr. a. XXVIII. Georgio Knop et Ludouica e gente 
Simon, primum eruditus in schola reali patriae ciuitatis et in gymnasio Groe- 
ningiano, artem medicamentariam didicit Arnswaldii et examine pro munere adiu- 
toris medicamentarii absoluto Berolini in uniuersitate litt. praeceptoribus Mitscher- 
lieh, Rose, Schneider, Magnus, Dow, Wiedemann, Berg, Klug ad rerum naturalium 
cognitionem se dedit et in laboratorio Schneideri in rebus chemicis se exercuit, 
Publico examine superato Confluentiae officinam medicamentariam habuit, quam 
a. LXIII. uendidit, ut litteris se penitus restitueret. Inde quinque semestria in 
laboratorio chemico, cui praeest Daeyer, Berolini uersatus est. 


IOANNES HENRICUS BENTHIN . ' 
natus Ruempeliae in Holsatia d. XVI. mens. Nou. a. XXXL., primis litterarum 
elementis in ciuitatibus Bramstedt et Itzehoe imbutus a. XLVIII. scholae poly- 
technicae Dresdensi traditus est, qua in schola Hülsse, Schloemileh, Loesche, Gei- 
nitz, Fort eius doctores fuerunt. A.LI. rebus domesticis suis coactus est studia omit- 
tere. Rediit Dresdam a. LX. et cursum absoluit. Hine Lipsiam uenit ad res natu- 
rales et mathematieas et philosophiae disciplinas cognoscendas, quibus in rebus 
Drobisch, Bruhns, Hankel, Fechner eius praeceptores fuerunt. 


FRIDEMANNUS ALFREDUS BIENENGRAEBER 
natus est d. XÍ[I. mens. Nou. a. XL. in uico Anhaltino, cui nomen est Grimmae, 
patre uerbi diuini ministro, quocum mox Seruestam migrauit ibique in gymnasio 
Francisceo institutus est. Postea uero, quam pater Seruesta relicta in uieum Eich- 
holz uocatus est, paedagogio Seruestensi cum Francisceo coniuncto traditus esf, 
sed paucis annis post patrem, cuius memoriam animo gratissimo seruat filius, 
morte amisit. Hine XIX annos natus Halas se contulit et theologiae operam de- 
dit magistris Erdmann, Tholuck, Müller, Hupfeld, Beysehlag, lacoby, Haym, deni- 
que Berolinum uenit, ubi praeceptores eius fuerunt Nitzsch maior, Twesten, 
Hengstenberg, Messner, Benary, Patke, Gosche, Nitzsch minor. Aliquamdiu postea 
praeceptor domesticus fuit, nune praeceptor est scholae puellarum apud Bern- 
burgenses. 
FRANCISCUS LISSNER 

natus in uico Nixdorf d. X. mens. Dec. a. XXIX. patre Franc. Ios. Lissner agricola 
et Agnete e gente Fischeria, post puerilem institutionem inde ab a. XLII. gymnà- 
sium Litomericense frequentauit et absoluto cursu gymnasii iam Pragam abierat, 


quum nova lege a. XLVIII. lata nouus gymnasiis cursus adiiceretur, itaque Lito- 
mericiam reuertit et a. L. Pragam rediit. Hie philologiae operam dedit auctoribus 
et praeceptoribus studiorum suorum G. Curtio, cuius summam in se beneuolentiam 
praedieat, A. Schleichero, A. Hahnio, G. Bipparto. Postea in gymnasio Reginohra- 
densi (Kóniggrütz) munus praeceptoris uicarii suscepit et publico examine absoluto 
a. LIIII. ibidem praeceptor gymnasii ordinarius factus est, a, autem LV. Olomu- 
cium uocatus gymnasiique magister ordinarius factus est, quo munere, aliquam 
diu propter aduersam ualetudinem intermisso, etiam nunc fungitur. 


ADRIANUS CHRYSOSTOMUS SÉUAUX 
natus Parisiis mense Iunio a. XXII., quintum annum agens patre orbatus, post in Se- 
minarium Parisinum receptus est a. XX XII. ibique usque ad annum XL. litteras, 
maxime Graecas et Latinas, didicit. Postea cum sorore, quae homini Germano nupserat, 
Monasterium uenit ibique quadriennium et linguam Germanicam didicit et Franco- 
gallieam docuit. Morte matris in patriam reuocatus et in patria urbe ipsa et in 
prouineiis imperii Francogallici instituendis et educandis pueris operam dedit. 
Idem fecit postea Londinii inde ab a. LII. usque ad a. LV., ubi Anglicas litteras 
adamauit. Deinde Parisios reuertit et anno post generosam familiam Russicam 
per omnes partes Italiae comes secutus est cum eademque familia Odessae aliquam 
diu degit, quo in itinere etiam linguas Italicam et Russicam addidicit, quibus 
postea etiam Hispanicam et Suecicam, denique Gildemeistero duce Arabicam 
adiunxit, postquam ab amicis quibusdam Germanicis inuitatus domicilium Bonnae 
sibi constituit, ubi inde ab a. *LIX. in scholis Perryana et Fischeriana praeceptoris 
munere fungitur. 
HENRICUS FRIDERICUS BRASACK 

natus Schoenbeckii d. XVI. mens. Dec. a. XLII. paulo post cum patre in oppidum 
Darby migrauit. Post puerilem institutionem Halas in scholam, qua artes quae- 
stuariae docentur, cum Franckianis institutis consociatam missus est. Ubi hanc di- 
sciplinam absoluitin uniuersitatem litt. Halensem transiit, ut cognitioni rerum na- 
turalium et chemiae operam daret, quibus in disciplinis praeceptores eius fuerunt 
Haintz, Girard, Giebel, de Schlechtendal, Schaller, in primis se Knoblauchio et 
Siewertio deuinctum esse profitetur, a quibus se in maiorem modum adiutum 
esse dicit. 


IULIUS IOSEPHUS ERNESTUS FRIDERICUS ZIEGLER 

natus Francofurti ad Moenum d. XXV. mens. Octobr. a. XL. Amissis praematura 
morte parentibus, post puerilem institutionem in gymnasio Francofurtano eruditus 
est, sed quum primum ordinem classis secundae superasset, propter ualetudinem 
rusticari aliquamdiu coactus est. Hine rusticarum rerum ac naturalium amore 
ductus scientiae rerum naturalium se dare constituit et his quidem disciplinis 
operam suam nauauit Gissae per duo semestria, Berolini per unum semestre, IIei- 
delbergae per tria semestria, Marburgi per semestre unum, Marburgi etiam alterius 
adsistentis munere in laboratorio Kolbiano functus est. 


LUDOUICUS HENRICUS FERDINANDUS MOELLER 
natus Binderslebeni d. XVIII. mens. lun. a. XX. post institutionem puerilem 
scholam Erfurtensem, tum seminarium ludimagistrorum, quod in eadem ciuitate 

est, frequentauit, Examine a. XLII. absoluto Mühlhusam uocatus est et nune 
scholae puellarum Mühlhusanae praeceptor ordinarius altioris classis est. Is inde a 
pueritia tanta cupiditate rerum naturalium cognoscendarum flagrauit, utí, quantum 
otii nactus erat, id in earum rerum cognitione poneret. Quare factum est, ut non 
solum ipse in arté herbaria, in zoologia, in mineralogia maximos progressus faceret, 
Sed libris editis et scriptis per ephemeridas uulgatis etiam alios de his rebus docere . 
posset, quibus scriptis ita probatus est ordini nostro, ut summos honores suos in 
eum conferendos decreuerit. 


OSCAR SCHNEIDER 

natus d. XVIII. mens. Apr. a. XLI. Loebauiae, qua in ciuitate Lusatiae Saxonicae 
pater archidiaconi munere fungitur, primum in schola publica eruditus, mox patris 
disciplina domestica institutus gymnasium Budissinum frequentauit et a. LX. Lip- 
siam uenit, ut theologiae operam daret, praeterea artem musicam coleret, tum quantum 
temporis alia studia ei concederent in rerum naturalium cognitione collocaret. A. 
LXIIIL examine theologorum absoluto in terra Salisburgensi uersatus praeceptor 
duorum puerorum domesticus rerum naturalium studium, maxime geologiae, in 
maiorem modum recoluit, ut dissertatione de his rebus scripta ordini nostro. se 
commendauerit. 


CAROLUS FRIDERICUS POEHLITZ 
natus in uico Crauschwitz d. XXV. mens. Aug. a. XXX VIII. patre Friderico, matre 
Theresia e gente Schwartze, inde ab a. LI. gymnasium Cizense frequentauit, a. 
LIX. Halas Saxonum se contulit, ut mathematicam et physicam profiteretur ar- 
tes, et in mathematicis et physicis disciplinis duces ei fuerunt Heine, Neumann, 
Knoblauch, in chemieis et mineralogicis Heinz, Girard, in philosophia Schaller, 
Erdmann, Haym. Examine pro facultate docendi a. LXIII. absoluto per quattuor 
semestria discipulos gymnasii Torgauiensis rebus mathematicis et physicis erudiuit. 


SALOMO ALFREDUS KALISCHER 

. natus Thorunii d. IIII. mens. Mart. a. XLII. patre Hirschio, matre Henrieca e 
gente Cohn, primum a. XLIX. gymnasio Thoruniensi traditus, inde ab a. LV. in 
scholam, qua artes quaestuariae docentur, cum illo gymnasio consociatam transiit. 
A. LX. Berolinum se contulit ibique philologiae et philosophiae operam dedit per 
quinque semestria, tum Schoenebeckii praeceptor domesticus fuit, uere a. LXIIII. 
Berolinum rediit, ut intermissa studia absolueret.  Boeckhii, Trendelenburgii, 
Hauptii, Raumeri, Steinthalii, Müllenhoffii, Droyseni, Werderi, Mahnii, Herrigii, 
Sollyi, Dieterici discipulum se fuisse profitetur. 


CUNO FRISCH 

natus Dresdae a. XL. patre Ioanne Leopoldo Frisch, philos. doctore, matre Chri- 
stiana e gente Michelia, patre amisso schola societatis latomorum, qui dieuntur, 
per quinquennium usus in officina Crusii Dresdensis artem medicamentariam di- 
dicit eamque Bernburgi, Berolini, Lipsiae exercuit. Inde ab a. LXIIII. in uniuer- 
sitatem litt. Lipsiensem transiit chemiam professus.  Praeceptores eius fuerunt 
Hankel pater, Mettenius, Naumann, Roscher, Weisse, maxime Erdmann, cuius 
summa in se merita praedicat. 


———— 99 


FRANCISCUS LEOPOLDUS HUBERTUS8 WILLAUMEZ 

natus Montibus in ciuitate Belgica d, XXVIII. mens. Apr. a. XXXVI. patre Leo- 
poldo Willaumez, utriusque iuris doctore, regi Belgii a consilis rerum metallicarum, 
matre Flora Gertruda e gente Eurardia, primum in collegio patrum societatis 
lesu educatus, deinceps in uniuersitafibus litt. Louaniensi et Bruxellana philologiae 
et historiae studium coluit. Postea paternegotia mercatoria ei mandauit itaque in his 
negotiis et artibus se exercuit multasque Belgii, Francogalliae, Germaniae ciuitates 
uisitauit et aliquamdiu Parisiis degit. Sex annis ita consumptis Lipsiam uenit et 
studiis anatomicis, physicis, chemicis operam dedit. 


CONSTANTINUS LIBER BARO DE WRANGELL 
natus Petropoli d. V. (XVIL.) mens. Maii a. XLII. patre Carolo Michaele doctore 
medicinae, matre Guilelmina e gente Chamot, in gymnasio Petropolitano Il. et in 
gymnasio priuato Wiedemanni institutus, unum annum in uniuersitate litt. Petro- 
politana philosophiae studuit, tum Gottingae operam dedit Wóhlero, Sartorio de 
Waltershausen, Wickio, Griesebachio, Helferichio, Frankio, Waitzio per semestria 
tria, Lipsiae per duo semestria Roschero et Drobischio, Berolini Droyseno, Gneistio, 
de Holtzendorff, Dühringio, Steinthalio, Bonnae Meyero: 
ALEXANDER VIAL . 
natus d. V. mens. Maii &. XXX. Wetterae in oppido Hassiae superioris et 
in gymnasio Marburgensi per semestria XIII. eruditus in uniuersitatem litt. 
Marburgensem transiit ibique theologiae et philosophiae operam dedit, multum 
animo suo uexatus doctrinis theologiae et philosophiae inter se discrepantibus, 
tamen theologiae studio fidem, quam dederat, praestitit. Studiis examinibus- 
que absolutis aliquamdiu priuatus praeceptor fuit et publicus quidem ad aquas 
Mattiacas et Neukirchae in Hassia, quo tempore libellum, qui inscribitur: loh. 
Balthasar Schuppius ein Vorliufer Speners, edidit, nunc collega 
gymnasii Hersfeldensis est. 
CAROLUS IULIUS RICHTER 

natus Neosalzae d. XX. mens. Aug. a. XLII. patre Carolo Theaeno Rüchter apud 
Neosalzanos cantore, matre Augusta Ludouica e gente Engleria. Primum a patre 
et ab Eduardo Stange tum uerbi diuini apud Neosalzanos ministro eruditus annum 
aetatis agens XIIII. gymnasio Zittauiensi traditus est et quinquennio exacto Lip- 
siam uenit theologiae operam daturus, ubi hos praeceptores habuit Tuch, Kahnis, 
Brückner, Luthardt, Anger, Lechler, Hofmann, Weisse. A. LXIIIIL. candidatus 
theologiae factus et praeceptor in schola puellarum senatoria Dresdae constitutus est. 


DETMAR SCHMIDT 
natus d. XV. mens. Mai. a. XXXIX. Greizae, qua in urbe pater sacerdotis primi 
munere fungitur, post primam domesticam et publicam disciplinam in patria ci- 
uitate absolutam gymnasio Plauiensi traditus est a. LIIII. Inde Lipsiam post 
quinquennium uenit ae theologiae .et philosophiae studio ductus his uiris operam 
dedit Kahnisio, Luthardto, de Zeschwitz, Brücknero, Weissio, Fritzschio, post Er- 
langae audiuit Hoffmannum, Delitzschium, Thomasium, Harnackium, Frankium. 
Post Lipsiam rediit et postquam Greizae examen theologiae absoluit, priuatim ali- 
quamdiu litteras docuit. Deinceps Greizae praeceptoris publici munus suscepit. 

ERICUS GUSTAUUS WILISCH 

de uita sua haec ad nos scripsit: "Natus sum Cottae in confiniis Bohemiae patre 
Henrico Ottone sacerdotali munere apud Cottanos functo, matre Wella ex gente 
Haentzschelia. Annum agens XIIIL scholae prouinciali Misnensi, cui nomen est 
St. Afrae, traditus per V. annos et dimidium studiis litterarum me dedi. Quo tem- 
poris spatio peracto in Academiam Lipsiensem migraui, ubi primo in studia theo- 
logica, mox in philologica operam contuli praeceptoribus usus G. Curtio, R. Klotzio, 
A. Westermanno in elassicis quae uocantur studiis, Brockhausio et Fleischero in 
orientalibus, Wachsmuthio, Roschero, maxime Wuttkio in historieis, Weissio in 
philosophis, Zarnckio in Germanicis. Societatibus adseriptus eram Latinae Klotzii, 
philosophicae Weissii, Germanicae Zarnckii, historicis Wuttkii et Brandesii. 


CAROLUS GUILELMUS WHISTLING 

natus d. XIIII. mens. Iun. a. XXX. in uico Grossfurra prope Sondershusam sito, 
patre Augusto, saltuario generosae gentis de Wurnib, matre Christiana e gente 
Schneidewindia, quum infirmissima ualetudine esset, primum a patre, almae 
Portae olim alumno, qui iam eo tempore oculorum lumina amiserat, eru- 
ditus, tum autem gymnasio Sondershusano traditus est. Unde bene paratus in 
uniuersitatem litt. Eipsiensem transiit, ut iuris prudentiae et philosophiae di- 
sciplinis atque artibus ingenuis studium suum diearet, quibus in disciplinis co- 
lendis praeceptores eius fuerunt Schilling, Haenel, Albrecht, Müller, Waechter, 
Roscher, Wuttke, Weisse, Hartenstein, Ouerbeck, Naumann, Funke, Brockhaus, 
E. H. Weber, Stallbaum, Fechner, Zarncke, Wachsmuth. Sed inopia rei familiaris 
iam eo tempore, ubi litterarum studium suscepit, ex ipsis litteris sibi, quae opus 
essent ad uitae cultum, parare coactus est itaque se ad scribendi studium contulit, 
per ephemeridas publieas de rebus quae aut scitu dignae essent aut animos 
hominum curiosorum delectatione caperent referens, eaque opera quum tantum 
mereret, ut etiam iter per regiones Rhenanas, Helueticas, Italicas suscipere et 
maximam partem Austriae uisitare posset, iam in his ipsis litteris, praesertim 
quum esset ualetudine tenui admodum, quasi habitare coepit, atque etiam abso- 
lutis studiis academicis, in quibus quinquennium fere posuerat, in eadem uitae 
condicione permansit: uertit complures libros seriptorum Francogallorum atque 
Anglorum nobiles in nostrum sermonem, de aliis libris in actis publicis rettulit, 
de rebus quae agerentur atque gererentur publice in ephemeridibus Augustanis 
(allgemeine Zeitung) sententiam dixit. Hoc consilio a. LXIIII. bello Danico 
exorto primum exercitus foederatae Germaniae, postea regis Borussiae atque impera- 
toris Austriae secutus est, etiam urbem Daniae Hauniam ipsam adiit, ut de iis, quae 
agerentur in illis regionibus, uerareferre posset. Praeterea a.LXIIIT. socius externus 
caes. reg. socletatis geographiecae Uindobonensis eta. LXV. sodalis ordinarius so- 
cietatis litterarum Parisinae (de l'association scientifique de Franee), 
cul praesidet astronomus clarus ille et illustris Le Verrier, factus est. 


GUSTAUUS MAURICIUS WUSTMANN 
de uita sua haec ad nos rettulit: 'Ego, G. M. Wustmann, parentibus Augusto et 
Augusta e gente Saupia d. XXIII. Maii a. XLIIII. Dresdae natus sum. Pater tune 
tormentarius regius erat, nunc postquam plus XXX. annos non sine honore mili- 


tauit, quum graui morbo et paene mortifero adfectus esset, cum tenuissimo militiae 
emeritae commodo dimissus est. Domi educatus IlIIque annis in schola militari 
Dresdensi peractis quum me litteris dare constituissem, gymnasium quod est ad 
aedem Stae Crucis adii, cui et discipulus per VIII. et alumnus per VII. annos in- 
terfui. Deinde Lipsiam me contuli; VII. ibi semestria in philologica studia incu- 
bui, per III. seminarii philologorum regii scholas frequentaui; quibus absolutis 
nuper in examine pro candidatura muneris scholastici superioris probatus sum. 
Omnibus praeceptoribus meis optime de me meritis, maxime uero Klotzio, We- 
stermanno, Curtio uiris praestantissimis seminarii So dS et Ouerbeckio meo 
gratias plo animo ago maximas. 


IOANNES FRIDERICUS AUGUSTUS PROCKSCH 
de uita sua haec ad nos perscripsit: 'Natus ego sum Naundorfii in uiculo Mis- 
niaco d. X. mens. Apr. a. XLI. parentibus Theophilo etIoanna e gente Eichhornia. 
Prima litterarum elementa doctus sum Neukirchii, quo parentes transmigrauerant. 
XIII annos natus gymnasii Budissini discipulus factus sum. Post VI. annos et 
dimidium dignus iudieatus, qui studia Academica capesserem, Lipsiam migraui 
mense Octobri a. LXI. IX. semestribus scholas frequentaui praeter ceteros We- 


 Stermanni, Klotzii, Curtii, Zarnckii, Roscheri, Weissii uu. cll. et ill. Cum his om- 


nibus tum Klotzio u. cl, cui IIII. per semestria a manu fui, maximam gratiam 
habeo semperque habebo. Quum de disciplina et facultatibus meis temptari uellem, 
examen subii hoe a. mense Martio, quo reipublicae satis facere posse iudicatus sum." 


SUSSMANNUS WEINSTEIN 

de uita sua haec fere ad nos scripsit: 'Sussmannus Weinstein natus sum in uico 
Wommen, in terra Electorali d. X VII. mens. Sept. a. XXXV. patre Arone, matre 
Bertha e gente Heilbrunn. Fidei addictus sum Iudaicae. Scholas frequentaui 
Fuldae, Cassellae, Lutetiae Parisiorum.  Ineunte a. LXIII. studiis philologicis 
operam nauaturus Academiam Berolinensem petiui, ubi scholis interfui uu. cel. ill. 
Trendelenburg, Droysen, Haupt, Solly, Mommsen, Hübner, Raumer, Steinthal, 
Kirchhoff, Mullach, Lebrecht, Bteinschneider, Hab rüskerl cpm Ditecioi, 
Herrig, Jordan, Du Bois-Reymond:" 


OTTO OUERBECK 
natus Tremoniae s. Dormundiae d. XXIIII. mens. Iun. a. XLII. patre Guilelmo, 
matre Iulia e gente Goecke, primum in schola Gladbacensi, postea ab a. LIII. in 
schola Mühlhemiensi eruditus, postquam schola realis Tremoniensis in primum 
ordinem prouecta est, in patriam rediit scholam ibique a. LXI. maturitatis testi- 
monium nactus, per-menses XVIII. in quadam patris officina occupatus est. Tum 
consilio mutato chemiae studium suscepit, Academiam Turicensem adiit et per IIII. 
semestria scholis interfuit uu. cl. Staedeler, Bolley, Clausii, Uischer, Scherr, Wis- 
liceni, laboratorio autem primum Staedelero duce, per semestria III. duce Baeyero 
operam dedit. 
GEORGIUS MISTRIOTIS 

natus Tripoli in ciuitate Peloponnesi d. XXIII. mens. Apr. a. XXXVIL, primum 
in patrio gymnasio eruditus est, ab a. LVIII. uniuersitatem litt. JNjenicnsem adiit 
et quum aliorum uirorum tum Euthymii Castorchae, Stephani Eumanudis, Russo- 

puli scholis interfuit. Praeterea munus adiutoris in specula astronomiea nactus 
erat et trium certaminum panhellenicorum, quae ad philologiam pertinebant, par- 
ticeps fuit et bis uieit, semel collaudationem meruit. Postea sumptu publico in 
Germaniam missus est. Venit Lipsiam, ut philologiae studia ad finem perduceret. 


HENRICUS IULIUS OTTO SCHMIDT 

natus Berkae ad Werram d. XII. mens. Octob. a. XLII. patre Carolo Friderico 
Mauricio, qui rationem uectigalis publici spectatoris tum munere fungebatur, matre 
Henrica e gente Hunnia, praematura morte defuncta, primum eruditus ab Hohmanno, 
XI. annos natus datus est lenam in disciplinam Caroli Volkmari Stoy. Post tres 
annos in gymnasium Vinariense transiit et annis V rectoribus Heilandio et Rassouio 
ibi transaetis in uniuersitatem litt. lenensem migrauit, ut philologiae operam daret. 
Hie audiuit Goettlingium, Nipperdeium, Fischerum, Ad. Schmidtium, tum Maur. 
Schmidtium, quem, quum esset eius societatis philologae sodalis, optime de se 
meruisse profitetur. Post IIII. semestria Lipsiam uenit, ubi praeceptores eius 
fuerunt Klotz, Wuttke, Wenck, Ritschl. 


IOANNES IMMANUEL CHATZIDAKES 

Graecusin insula Creta natus, educatus est apud patruum suum Misaelem tum me- 
tropolitam Achaiae et Elidis. Ibi postquam gymnasii studia absoluit, per anni spa- 
tium praeceptor in schola Cretensi fuit. Postquam patruus eius metropolita At- 
ticae factus est, eum secutus nepos in uniuersitate litt, Atheniensi philosophiae 
et theologiae operam dedit. Mortuo patruo praeceptoris mRünus in domo Caratzae 
principis quondam Ualachiae et Moldauiae suscepit. Postea stipendium in biennium 
a Demetrio Bernardaki naetus, qui uir liberalis admodum in populares suos Petro- 
poli degit, Lipsiam uenit, ut studia sua absolueret. , 


ALEXANDER SAYTZEFF 

filius Michaélis natus d. XX. mens. Iun. a. XLI. Casani, ab a. LI. usque ad a. 
LVIII. gymnasium Casanense II. frequentauit. A. LVIII. in uniuersitate litt. Casa- 
nensi caes. chemiae et technologiae maxime ducibus Butlerouio et Tehugunouio 
operam dedit. A. LXII. absolutis examine studiis in Germaniam profectus est, ut 
Kolbio potissimum auctore chemiae studium coleret. Eo tempore duas disserta- 
tiones in Annal chem. et pharmac. publicauit, alteram, quae inscribitur: 
"Ueber Diamidosalicylsiure, alteram: "Ueber die Einwirkung von 
cyansaurem Kali auf Monocloressigaether. 


ANTONIUS ZUCHRISTAN 
natus d. XXIIIL. mens. Dec. a. XXIX. Eppanni in fano Sti Pauli ad Bulsanum 
ciuitatem Tirolensem patre loanne, matre Catharina, in gymnasiis Bulsanensi ef 
Ueronensi eruditus, in gymnasio Oenipontano testimonium maturitatis nactus est. 
Postquam in offieio rerum cameralium annos IIII. de patria mereri conatus est, 
studiis iuris utriusque operam dedit. Postea amore uitae rusticae ductus, quod 
puer olim in praedio patris uixerat, agricolationi sese dicare constituit, in qua ut 
progressus maiores faceret, iter per Italiam, Galliam, Britanniam fecit. Quum 
autem agricolationem sine rerum naturalium cognitione recte percipi non posse 
intellexisset, has ipsas disciplinas, quamuis aetate iam prouectior esset, primum in 

Academia Poppelsdorfensi cum uniuersitate litt. Donnensi consoclata, tum Gissae, 
Halis Saxonum, Lipsiae diligentius tractauit. 


ADOLPHUS SILBERSTEIN 
natus d. I. mens. Iul. a. XLV. Pesti patre Leopoldo mercatore, matre Ludouica 
e gente Weissia. Mosaicae disciplinae addictus puer admodum linguam Hebraicam, 
tum Hungaricam et Germanicam didicit, mox etiam litteris Graecis et Latinis 
operam dedit et examine in gymnasio apud Patres pios Pesti absoluto in Ger- 
maniam profectus est, ut linguarum ac philosophiae studium coleret, et uno se- 
mestri Lipsiae potissimum Drobischium audiuit, tum .Berolini duce Webero 
linguam Sansceritam discere studuit. Postannum per unum semestye Heidelbergae 
Hàüussero potissimum operam dedit, Lipsiam reuersus per tria semestria medi- 
cinae arti et paedagogicae, huie potissimum Zillero duce, studium suum 
dicauit. 
. ULRIOUS ERDMANNUS AUGUSTUS SCHNEIDER 

natus a. XLII. Markneukircheniae in oppido Uarisciae Saxonieae, quum auus, Aug. 
Iani, qui iudicio regio praeerat, et pater consilium cepissent cum suis in Americam 
migrandi, in Oceano et auum et matrem morte amisit. Pater quum duos annos 
primum in ciuitate Texana tum in ciuitate Eboracensi noua (New-york) com- 
moratus esset, altero filio et filia amissis ipse quum animo tum corpore confectus 
in Europam rediit a. LI. comite Ulrico nostro IX. annos nato. Postea puer X1III. 
annos natus alumnus in schola regia Grimensi sex annos uersatus, inde a. LXII. 
Lipsiam uenit, ut philologiae operam daret. 


IOANNES KOHLSCHUETTER 
natus d. X XV. mens. Iul. a. XLI. Glauchauiae patre Ernesto Volemaro tum apud 
Glauchauienses archidiacono, matre Agnete e gente Stauenhagia, post tredecim 
annos scholae Afranae traditus et ibi se& fere annos eruditus est. A. LX. Lipsiam 
uenit, ut theologiae operam daret. Hie VII. semestribus doctores eius fuerunt 
Tuch, Kahnis, Anger, Brückner, Luthardt, Lechler, Weisse, Drobisch. Mense 
Augusto a. LXIII. theologiae candidatus factus est eique primum Berolini Dorner, 
Trendelenburg, alii, tum Heidelbergae Rothe, Holtzmann, Hüusser, alii praeceptores 
fuerunt. Postea munere scholastico Lipsiae suscepto, collegio contionatorio, quod 
est ad Sti Pauli, ascriptus est, nuper candidatus reuerendi ministerii et contionator 
uespertinus ad Sti Pauli facetus est. 
CURT CASPARI 
natus d. XT. mens. Sept. a. XXXIX. Plauiae patre Adolpho, matre Carolina e gente 
Lorenzia. Ab a. L. usque ad a. LVIII. gymnasium Plauiense Palmio rectore fre- 
quentauit, a. autem LVIII. Lipsiam uenit, ut theologiae studio se daret Drücknero, 
Tuchio, Angero potissimum ducibus, Plus triennium Lipsiae studiorum causa 
uersatus candidatus theologiae et Lipsia relicta Dresdae in Richteri ludo prae- 
ceptor puellarum factus est. Biennio exacto candidaturam reuerendi ministerii 
consecutus iam in gymnasio Vitzthumiano praeceptoris munere fungitur. 
BERNHARDUS ADOLPHUS ROBERTUS KRUMBIEGEL 

natus d. XVHI. mens. Aug. a. XXXVIL in uico montano Plaue primum a patre eius 
uici ludimagistro institutus, annum agens XIII. Fribergensi gymnasio traditus est. 

Hine a. LVII. Lipsiam uenit, ut theologiae studio se dederet, et Hebraicae linguae 
potissimum operam dedit. A. LXI. candidatus theologiae, a. LXIIT. candidatus re- 
uerendi ministerii factus est; tamen ad munus ecclesiasticum dubitauit accedere et 
Lipsiae mansit, ut philologiae studium coleret. Interea a. LXTIII. uicibus praeceptoris 
cuiusdam in gymnasio Fribergensi functus est. Postea Lipsiam ubi rediit, ei 
munus praeceptoris in gymnasio, quod est ad Sti Thomae, commissum est. 


IULIUS ADOLPHUS BERNHARD 
de uita sua haee scripsit: "Natus sum d. XXI. mens. Nou. a. XLI. Zehmine paruo 
Saxoniae uico, ubi pater, Franciscus Iulius Bernhard, nunc apud Magdebornenses 
sacerdos, tum pastoris munera administrabat: mater est Guilelmina e gente Rud- 
loffia. Linguarum Latinae et Graecae reliquarumque disciplinarum, quae in scholis 
tractari solent, elementis a patre imbutus uitae anno XIIII. gymnasio Nicolaitano 
educandus traditus sum.  Sexennio praeterlapso a. LXIL. inter Academiae Lip- 
siensis ciues receptus philologiae studiosus fui. Scholas autem philologicas fre- 
quentaui Klotzii, Westermanni, Curtii, Brockhausii, Zarncekii, historicas Wachs- 
muthii, Wuttkii, philosophieas Weissii, paedagogicas Zilleri. 
REGINHARDUS ZÓLLNER 

natus d. XIX. mens. Febr. a. XLIIII. Eybauiae in uico prope Loebauiam in Lusatia 
superiore sito. Pater ibiet Chemnitii mercaturam fecit, quo etiam a. XLVI. mi- 
grauit, a. autem XLVIII., quum ad comitia Ger.naniae Francofurti instituta lectus 
esset, suos ad pristinas sedes remisit. Deinde Zittauiae primum in scholis publieis, 
tum in gymnasio eruditus est et a. LXII. Lipsiam uenit, ut philologiae et historiae 
studio se daret. Hie duces ei fuerunt Weisse, Drobisch, Fechner, Wenk, Curtius, 
Klotz, Westermann, maxime uero Zarnceke et Wuttke, quos ad historiarum intelli- 
gentiam aditum sibi aperuisse profitetur. 


LUDOUICUS GUILELMUS SCHAUFUSS 
natus Greizae d. XXIIII. mens. Aug. a. XXXIII. patre Carolo Friderico, matre 
Augusta e gente Scehulzia, cum patre mercatore non felicissimo mox Altenburgum, 
tum Chemnieium, postea Dresdam, denique Lipsiam migrauit. Schola Lipsiae 
relicta mereaturam Dresdae, quo parentes rursus concesserant, apud Ohr. Abeken 
discere eoepit, qui tum Dresdae medicamentorum pigmentorumque commercium 
faciebat, sed quum summa rerum naturalium cognoscendarum cupiditate duceretur, 
ei permissum est a magistro suo, ut, quoad eius fieri posset, his ipsis studiis ua- 
caret, quibus in studiis se grato animo profitetur primum a uiris doctissimis 
Fleckio, Krone, Reinecke, tum ab Hartwigio et Klocke esse adiutum. | Mox quum 
ipse exempla rerum naturalium notabiliorum collegisset et cum alis permutaret, 
cum uiris in hoe genere clarissimis commercium litterarum et rerum instituit ef 
fieri studebat eorum opera doctior. lam a. LIIL inter Isidis socios Dresdae 
receptus scholis, quae in illa societate singulis hebdomadibus Reichenbach, Carus, 
Richter, Sussdorf, Haubner, Drechsler, Tórmer, Küchenmeister, Geinitz aliique 
habebant. interfuit, a. LVI. etiam secretarius sectionis zoologicae Isidis factus est. 
A. LVIIL ab amico suo Klocke, qui commercium rerum naturalium notabiliorum 
instituerat, inuitatus est, uf eius negotii socius fieret, quod paulo post mortuo socio 
ipse suscepit, ducta in matrimonium Clara Isidora e gente Kaemmelia Dresdensi. 

Interea quum itineribus, partim etiam publica pecunia susceptis, tum scholis, quae 
in Academia medico-chirurgiea Dresdae habebantur, studium rerum naturalium 
magis ac magis colere numquam destitit. Itaque paulatim innotuit et societatum 
entomologiearum et Sedinensis et Parisinae et Petropolitanae et Londinensis, tum 
socletatis caes. zoologiecae et botanieae Uindobonensis, litterarum Gorlicensis, a. 
autem LXV. imperialis Leopoldo-Carolinae socius ordinarius factus est. 


OTTO HERMES 
natus Meyenburgi in oppidulo Priegnitiae d. X. mens. Sept. a. XXXVIIL patre 
Carolo, matre Guilelmina e gente Elss, post primam disciplinam puerilem scholae 
Perleburgensi, in qua rerum naturalium studium et artes quaestuariae potissimum 
coluntur, traditus est. Relieta hae schola a. LIIIL. artem medicamentariam didicit 
et a. LXII. examen publicum absoluit. Tum in uniuersitate litt. Berolinensi bien- 
nium praeceptores eius fuerunt Mitscherlich, Rose, Magnus, Sonnenschein, Dow, 
Karsten, Berg, in laboratoriis duces Sonnenschein et Finkener. Nunc officinam 
chemicam suam Berolini administrat. Scripsit etiam dissertationem: "Ueber 
krystallisirtes Natronsiderat, quae est in Annal. Poggendorffianis 
a. LXIII. edita. 
OTTO LOTH 

natus Misenae a. XLIIII. patre Carolo iuris utriusque doctore, senatore Misenensi, 
matre Ottilia e gente Kargia, post puerilem institutionem scholae Afranae traditus 
t persex annos eius disciplina usus est. A. LXIIIL. Lipsiam se contulit et non 
neglecto aliarum rerum, quae scitu dignae essent, studio potissimum linguarum 
orientalium, quarum amorem iam duce Grafio Misenae ceperat, Fleischero, Krehlio, 
Brockhausio praeceptoribus scientiam sibi comparauit. Nuno triennio Lipsiae ex- 
acto iam etiam alias terras litterarum causa adire statuit. 


PAULUS FRIDERICUS PFOTENHAUER 

natus Glauchauiae d. X X X. mens. Iul. a. XLII. patre Friderico Guilelmo, qui nune 
summus consul Dresdensis est, matre Antonia Ludouica e gente Funkhaenelia. 
Post disciplinam puerilem gymnasium, quod Dresdae est ad Stae Crucis, rectore 
I. L. Klee frequentauit. Autumno a. LXII. maturitatem Academicam consecutus 
per V. semestria uniuersitatem litt. Lipsiensem, per unum dehine Ruperto-Caro- 
linam Heidelbergensem frequentauit, primo iuris, postea historiae studio maxime 
deditus. Historiae tractandae causa Berolini in uniuersitate litt. Friderico-Guilel- 
miana postremum uersatus est et ibi per proximum etiam tempus uersari cogitat. 
Praeceptores eius fuerunt Lipsiae Ahrens, Albrecht, Curtius, Drobisch, Flathe, 
Müller, Ouerbeck, Pückert, Roscher, Seydel, de Treitschke, Wachsmuth, Waechter, 
Wuttke, Zarnecke, Heidelbergae Hiüusser, Wattenbach, Berolini Droysen, Gneist, 
de Holtzendorff, Mommsen, Ranke, quibus uirisomnibusiam maximas agit gratias, in- 
primis uero iis, quos ad exercitationes historicas aditum sibi parauisse profitetur, 
Wuttke, Wattenbach, Ranke. 

Ade vsscumer: A. EDELMANNUS. 

